"Қизилқум" - АГМК: Тарози палласини ким ўз томонига оғдиради? Превью / CHAMPIONAT.asia\n19:00"Барселона" - "Реал" 1:1 (матнли трансляция) 48 18:50Френки де Йонг: "Месси - дунёдаги энг зўри ва бу "Барса" учун устунлик" 4 18:30Германия Бундеслигаси. "Бавария" ва "РБ Лейпциг" жамоалари иштирокидаги ўйинлар бўлиб ўтмоқда 10 18:30Coca Cola Суперлига. "Сўғдиёна" - "Навбаҳор" 1:0 (матнли трансляция) 25 18:23"BFK Asia" ёш футболчиларни ўз клубига чорлайди 3 18:21АПЛ. "Манчестер Сити" меҳмонда "Вест Хэм" билан дуранг ўйнади 4 18:05Ислом Исмоилов: "Суперлигага чиқишимиз учун "Шўртан", "Нефтчи" ва "Динамо"ни мағлуб этишимиз керак" 2 18:03"Барселона" - "Реал". "Эл Класико"нинг асосий таркиблари маълум 47 17:59Сергей Лушчан: "Кейинги тур кўп нарсага ойдинлик киритиб беради" 2 17:58Хабиб - Гэтжи жанги соат нечада бошланади ва баҳсни қандай томоша қилиш мумкин? 6 17:56"Сурхон" - "Пахтакор" учрашувидаги голлар ва хавфли вазиятларни томоша қилинг 1 17:51Омар Моманидан карикатура: Бугунги "Эл Класико"да кимни кўпроқ соғинасиз?! 7 17:34Championat.asia: Элдор Шомуродов "Интер"га қарши ўйинни захирада бошлайди 20 17:18Coca Cola Суперлига. "Пахтакор" Термизда 6:0 ҳисобида ғалабага эришди 44 17:03"Атлетико" "Бетис"га қарши ўйин учун қайдномасини эълон қилди 1\n"Қизилқум" - АГМК: Тарози палласини ким ўз томонига оғдиради? Превью\n11 июн 21:45\nТеглар : ҚизилқумАГМК\nАГМК Суперлига рестартини Навоийда "Қизилқум"га қарши ўйин орқали давом эттиради.\nАГМК ҳамда "Қизилқум" жамоаларининг ўйинлари тарихига назар соладиган бўлсак, шу пайтга қадар ички чемпионатда жами 26 бор тўқнаш келган бу икки клубнинг ўзаро учрашувларида ҳозирча тенглик. АГМК ва "Қизилқум" ҳисобида 11 тадан ғалаба мавжуд ва қолган 4 ўйинда эса ғолиб номи аниқланмаган. Тўплар нисбати эса АГМК фойдасига: 45-39.\nАйни пайтда "Қизилқум" 1 очко билан турнир жадвалида 12-поғонани эгаллаб турибди, АГМК эса 5 очко билан 6-ўринда бормоқда.\nЭътиборга молик тарафи, юзага келган танаффусда "Қизилқум"да бош мураббий алмашди. Ҳамид Актамов ўрнини тажрибали Тачмурад Агамурадов эгаллади. Агамурадов айнан АГМКга қарши ўйинда "Қизилқум" рулидаги дебютини ўтказади.\n"Қизилқум" - АГМК учрашувини Аҳрол Рисқуллаев бошқаради.\nЎйин Навоийдаги "Ёшлик спорт мажмуаси"да соат 20:00да бошланади.\nУчрашув карантин талабларига мувофиқ томошабинларсиз ўтказилади.\nЭлгужа Григалашвили - 66'\n24' Шерали Жўраев\n64' Маккартни Навасеб (Достон Ибрагимов)\n72' Абди Башимов\n90' Алишер Санаев\n29' Игорь Зонич\n41' Эркин Бaйдуллаев\n44' Сардор Раҳмонов\n60' Роман Абдулов (Зафар Полвонов)\n60' Эркин Бaйдуллаев (Муроджон Тошматов)\n66' Элгужа Григалашвили\n78' Баҳром Абдураҳимов (Миржамол Қосимов)\n78' Санжар Турсунов (Дилшод Жўраев)\n87' Хожимат Эркинов (Элгужа Григалашвили)\nҲамиджон Актамов: "Ҳужум чизиғимизда оқсаш бор" 6\n"Қизилқум" клубининг расмий футбол мактаби очилди 4


Инфоурок / Начальные классы / Рабочие программы / Разработка на тему "Саводхонлик байрами"\nЖібек жолының жаңа жылдық ертегісі.\nЭкранда янгиликлар орқали “Ҳайир алифбе” байрами эълон қилинади. “Фарзандим – асал қандим” қўшиғи садолари остида болалар саҳнага кириб келади.\nАссалому алайкум азиз ота-оналар, меҳрибон устоз мураббийлар ва жажжи қалби пок болажонлар. Саводхонлик қасрига йўл очган илк қадаминглар муборак бўлсин.\nМактаб остонасига қадам қўйган бу ширинтойлар, бугунги кунга келиб саводхон бўлдилар. Улар ўзларининг истак ва орзуларини шеърга, қўшиққа солиб бугунги тантанани бошлаб бермоқчилар.\nИнсонга берилган буюк бир неъмат\nФазилатлар ичра дийдор ғанимат\nАсрларки янграр мафтункор калом\nБайрам меҳмонлари сизларга салом.\nБугун байрам тантана\nЧин дилдан қутлаб сизни\nШодланиб деймиз яна\nБайрамни қизлар ижросида чиройли рақс билан бошласак.\nЎйна гўзал ўйна дилрабо\nСен ўйнасанг ўйнайди сабо\nСен ўйнасанг ўйнайди гуллар\nБолалигинг бўлсин бир дунё.\nЙўлбарс ва қуёнвойнинг ташрифи.\nБугинги кун ҳаммамизнинг эсимизда узоқ вақт қолишига ишончим комил. Чунки фарзандларимизнинг севимли китоби “Алифбе” билан хайрлашиш куни яъни саводхонлик байрами.\nАзиз болажонларим сизларни саводхонлик байрамингиз билан чин юракдан муборакбод этаман. Сизлар ҳақиқий тиришқоқ, ақлли болаларсиз. Ўқимоқ бу меҳнат қилмоқдир. Сизлар менинг ишончимни оқладингизлар.\nРаҳмат устоз муаллим\nБердингиз бизга таълим.\nБиз учун заҳмат чекиб\nМартабангиз улуғ бўлсин\nҚунтла ўқинг ўрганинг таълим\nҚайтиб келса болалик чоғим\nБўлар эдим тағин муаллим\nФақат “5” ўқиш шарт эмас\nДиёнатли инсон бўлсанг бас.\nСиз бор экансиз дунёда тинчлик мангу яшайди, чунки сизларнинг машаққатли меҳнатларингиз туфайли ҳар бир инсон ўтмишни танийди, келажакка интилади.\nДунёнинг гўзаллигию сирларини англаб етмаган, мурғак ёш қалбларни қўлига қалам тутиб, олам узра саёҳатга йўл бошлайсиз.\nҚилич билан кесиб бўлмас зиёингиз\nТош устидан гуллар терган боғбонсиз\nЎқитувчим сиз ёруғ дунёсиз\nОлам ҳам ёруғ, сиз чароғбонсиз.\nБор меҳнатни аямай\nБизга билим ўргатган\nБизга китоб ўқитган\nҲам ёзишни ўқишни\nУстоз деган улуғ зот\nМен сизга қуёшни ҳадя этмайман\nШубҳасиз қурбим ҳам етмайди бунга\nҚуёшдан тафтлироқ кунни тилайман\nЭнг ёрқин бахтни мен тилайман сизга\n“Устозлар” қўшиғи янграйди.\nАзалдан тарихинг достонларга тенг\nБуюк номинг мангу асларга тенг\nОстонангни босиб қўймаса қадам\nСаводли бўлолмас ҳазрати одам\nЭй она мактабим бағри кенг макон\nУстозлар илмидан кўксимиз осмон.\nБахтли болалигим ўтар бағрингда\nМенга зиё бердинг гўдак чоғимдан\nОтамсан онамсан дўстим ўртоғим\nИлм нурин сочган сахий офтобим\nЎзбек, қозоқ, рус дўстдир қадирдон\nБу менинг мактабим бағри кенг макон.\nДарёдан балиқнинг чиқиб келиши.\nБизга ҳур ҳаёт берган қўшиқ ва қанот берган қаер?\nАзиз ўқувчилар сиз Қозоғистоннинг энг бахтли фарзандсизлар. Чунки сизнинг саводхонлик байрамингиз Мустақил Ватанимизнинг 20 йиллиги нишонланган йилга тўғри келди. 20 йил ичида Ватанимизда жуда катта ўзгаришлар бўлди. Ўйлайманки Қозоғистонни келажакда янада гуллаб яшнашига сиз ҳам катта хисса қўшасиз.\nХалқи ўнбеш миллионли\nБир ватан бор Қозоғистон\nЭлбошимиз Нурсултондир эл карвони сардорлидир\n“Тинчлик уйи” Астанада эҳром эрур виқорлидир\n“Келишув ва дўстлик” дея бино қурдик ҳамкорлидир\nЖаҳон аро дўстлик бўлсин нара тортар Қозоғистон.\nОсиёнинг “Қор барсидир” мақсат аниқ ва устивор\nКелажакка президентим қўйиб қўйгандир пойдевор\nЮксак етти йўналишда парвоз қилгин мардонавор\n“Ватан – 2030” дўстлик уйи Қозоғистон\nҲаётим фаровон дўстлар қадрдон\nЎз эрким қўлимда қийналмас виждон\nИсломдай диним бор комилдир иймон\nХаётим гуллайди чексиз имоним\nБу менинг Ватаним Қозоғистоним.\nМы разные но здесь мы все равны\nМы дети нашей матери страны\nЧтобы узнали люди других стран\nЭнди навбатни Ватанимиз посбонлари бўлган ўғил болалар ижросидаги рақсга берсак.\nБугунги байрамга “Алифбе” ва “Савод таълими” китоби ҳам келиши керак эди, нимагадир ҳали келишмади.\nҚуён китобларни олиб киради.\n“Алифбе” ва “Савод таълими” китобларининг ташрифи.\nАссалому алайкум ўқувчилар! Сизлар мен ҳақида илиқ сўзлар айтиб мени яхши ўқиб, ёзишни ўргандингиз. Бетларимни букламай, тоза тутдингизлар. Энди менинг давомим бўлган “Савод таълим” китоби билан танишасизлар. Уни ҳам яхши ўқиб она тилингларни мукаммал ўзлаштириб билимли бўлинглар.\nСавод таълими: Эй кўзимнинг нурлари\nЕтти ёшга тўлибсиз\nАлифбе: Мен ҳақимда ким сўзлар\nБилса айтар турмас жим.\nЎқувчи: Ўқисанг ҳам тез аъло\nКитобдан ол кўп маъно.\nЎқувчи: Яхши ўқиб яхши бил\nШунда бўлар ширин тил\nМен ундан билим олдим\nЎқишни билиб олдим\nЭнди қийналмай ўзим\nЁзаман ҳамма сўзим.\nРаҳмат сенга Алифбе\nСавод таълими: Мен савод таълими китоби\nАгар билсанг имлони\nОна тили доно тил\nЎрган она тилингни.\nИлон балиқ таълимнинг қулоғига шивирлаб бир гап айтади.\nБолажонлар илонвой ҳарфлар маршини тинглашни жуда яхши кўрар экан. У сизлардан ҳарфлар маршини айтиб беришингизни илтимос қиляпти. Айтиб берасизми?\nАлифбе: Яна саволга қалайсиз? Қандай товушлар биласиз?\nТовушлар унли ундош\nБири кўзу бири қош\nУнлилар 10та ҳарф\nАлифбе: Зеҳнингизга офарин, товушлар кирсин тилга.\nЎқитувчи: Унли ҳарфлар кирмоқчи тилга, қани улар не деркин бизга?\nА: Адаб илимнинг боши\nАқл унинг йўлдоши.\nО: Озода ва тоза синф хонамиз\nОппоқ рангда яйраб билим оламиз.\nИ: Илм нурларини ёритган бир нур\nИстак унга элтар бир йўлчи эрур.\nЎ: Ўйлаб қилинган ҳар иш\nЎртоқ келтирмас ташвиш.\nУ: Уйғоқ бўлмасанг болам,\nСен билан ухлар олам.\nЭ: Эътибор берсанг сен ўқишга, ишга\nЭл сазовор этар сени олқишга.\nЕ: Ер бизни елкада кўтарган она,\nЕр муқаддас, Ватан якка ягона.\nЁ: Ёмонлик ёмоннинг бир қилмишидир,\nЁдда тут ниш урмоқ чаён ишидир.\nЯ: Яхши бўлса агар ҳулқу одобинг,\nЯрақлар бошингда ой-у офтобинг.\nЮ: Юрак эл-юрт билан бўлса жону-тан\nЮрт ҳам у керакни айлагай Ватан.\nЎқитувчи: Энди навбвт ундош ҳарфлар маршига. Марҳамат ундош ҳарфлар кирсин тилга. Қани улар не деркин бизга.\nН: Нест нобуд бўлмасин нон,\nНонни хор қилган нодон.\nТ: Тузоққа тушдими қуш,\nТутқун эрур у беҳуш.\nД: Дилга очай десанг йўл,\nДўстим дўстликка бер қўл.\nП: Пишиқ пухта кишига,\nПарвоз ёрдир ишига.\nЛ: Лаббай деб турса лабинг,\nЛатиф чиқади гапинг.\nБ: Бел боғласанг муттасил,\nБилим йиғарсан асл.\nР: Ростгўйликни агар айласанг одат,\nРостгўйлик келтирар бахту – саодат.\nШ: Шоҳим бор деб керилма,\nК: Камтарга камол чопар,\nКеккайган завол топар.\nМ: Мактаб илму одоб конидир,\nЗ: Зеҳн билим чироғи,\nЗўр диққат униг ёғи.\nС: Сўзингда бўлса маъно,\nСеҳри тортар ҳаммани.\nҚ: Қаламни баҳтим деб айлаганинг он,\nҚалам ҳам бахт билан сийлар бегумон.\nҒ: Ғоздай гердайдингми бас,\nҒусса кутар ҳар нафас.\nВ: Вайронами кошона,\nВатан эрур ягона.\nГ: Гулни севган бола бор,\nГўзалликлар унга ёр.\nЙ: Йўқот ҳулқинг бузар иккини, учни,\nЙўқлаб қўлини тут мардона “5” ни.\nХ: Хар ишдан ҳулоса чиқарсанг болам,\nХатто қулоқ тутар сенга доно ҳам.\nЖ: Жиринглаб чорласа дарсга қўнғироқ,\nЖим итоат этиб дарсга кир ўртоқ.\nФ: Фахм-фаросат албат,\nЭнг фойдали фазилат.\nЧ: Чин меҳнат, чин сафни истасанг ўртоқ,\nЧумоли сафига чидамига боқ.\nЦ: Циркчи бўлсанг, цирк тайёрн,\nЦеҳда ишласанг иш тайёр.\nЪ: Мактабдан олиб таълим,\nБилимдон бўлди Салим.\nЬ: Лагерь менинг қувончим,\nЛагерь менинг ишончим.\nУ ерда мен чиниқиб,\nЎйнаб келдим мириқиб.\nАлифбе: Раҳмат болажонлар. Бугун бизни жудаям ҳурсанд қилдингиз.\nСавод таълими: Азиз болажонлар сизларга келгуси ўқишингизда улкан зафар ва омад тилайман.\n43.Ўқувчи: Ҳайр қутлуғ Алифбем,\nКўп нарсани ўргатган\n44.Ўқувчи: Өтті үлкен сан сабақ\nҚұтты болсын тойымыз№\n45.Ўқувси: Бар кітапқа бас болған\n«Әліппе» ғылым атасы.\n46.Ўқитувчи: Қўшиқ дуэт.\nҚани ўйлангчи обдон, яна қайси сўзлар сизга қадрдон?\n47.Ўқувчилар: Ота, она, дўстлик ва тинчлик.\n48.Ўқувчи: Біз ғана емес\n49.Ўқувчи: Шалқып тасып әніміз\n50.Ўқувчи: Она деганимда оқсоч жафокаш\nМунис ва меҳрибон чеҳранг намоён\nСен мени бағрингда парвариш этиб\nКўзимга бахш этдинг кўзгудек жаҳон.\n51.Ўқувчи: Алишерга алла айтиб ухлатган\nОғушида Бобур камолга етган.\nФаробийни оғир жангга йўнатган\nДохийлар бешигин бедор тебратган\nЯнги йил, қиш, арча ҳақида шеърлар.\nРақс: “ширин қизчаман”.\nҲурматли меҳмонлар байрам ҳам ўз ниҳоясига етмоқда.\nТугатмасдан олдин мана шу байрамни ўтказишда ҳамма шароитни яратиб берган мактабимиз директори Юлдашев Холмурод акага, ҳар бир сўзимизни, қўйган қадамимизни ўргатиб маслаҳат беришда чарчамаган илмий мудира Ибрагимова Хурматой опойга, қўшиқларимизни янгратиб турган Азизов Отамурод акага, Алишер ва Зулхабира қўшиқчиларимизга, болаларнинг кийимларини ташкиллаштирган Мавжуда ва Шоҳида опойларга ҳамда балиқвой ва қуёнвойларга ўз миннатдорчилигимни билдираман.\nТоза тилакларга бешикдир дунё\nОчолсанг жаннатга эшикдир дунё\nХафизин ахтарган қўшиқдир дунё\nБир калам айтайин камлик кўрмангиз\nДўсту ёронларни ғамли кўрмангиз.\nШундай қилиб байрам ҳам ўз ниҳоясига етди. Кириб келаётган Янги йилимиз юртимизга, хонадонимизга тинчлик ва файзу – барокот олиб келсин.\n№85 Х.Олимжон номли умумий ўрта мактаб\nЎтказувчи: 1- “Б” синф ўқитувчиси Ахметова Нзира


SamAuto Isuzu D-Max пикапларини ишлаб чиқаришни бошлади – Газета.uz\nLotinchada 28 ноябр 2019, 09:42 Иқтисодиёт Медиа\nСамарқанд автомобиль заводи (SamAuto) 27 ноябрь куни Тошкентда Ўзбекистонда ишлаб чиқарилган биринчи Isuzu D-Max пикапини намойиш қилди, дея хабар берди «Газета.uz» мухбири.\nSamAuto вакилининг қайд этишича, Isuzu D-Max автомобилда ҳам йўловчилар, ҳам юкларни ташиш учун бирдек қулай «универсал дизайн» концепцияси амалга оширилган.\n«Ўзбекистонда ишлаб чиқариш учун 2017 йилги Isuzu D-Max модификациясининг иккинчи авлоди танлаб олинган эди. Пикаплар экология талабларига мослиги ва тежамкорлиги билан ажралиб турувчи дизель ёқилғисида ишлайди», — дейди Самарқанд автомобиль заводи бош директорининг ўринбосари Хусен Қобилов.\n«Ушбу модель шассиси ISUZU агрегатилари билан жиҳозланган бўлиб, ишлашнинг юқори кўрсаткчичларини намойиш этди. ISUZU D-Max рул бошқвруви ва ғилдираклар осмаси ўртасидаги қўйилган мувозанатли иш ўз тоифасидаги автомобиллари орасида энг яхшиси хисобланади. Ушбу автомобил мураккаб йўл шароитларида ҳам мувозанат сақланишини кафолатлайди», — дея қўшимча қилди у.\nЎзбекистонликлар учун Isuzu D-Max учта модификацияларда тақдим этилади:\nикки қаторли кабина, 2 йўловчилик ўриндиқ, 2,5 литрлик двигатель ҳажми ва механик узатмалар қутиси бўлган D-MAX SAHAR;\nбир қаторли кабина, 4 йўловчилик ўриндиқ, 2,5 литрлик двигатель ҳажми ва механик узатмалар қутиси бўлган D-MAX OKSUS;\nикки қаторли кабина, 4 йўловчилик ўриндиқ, 3 литрлик двигатель ҳажми ва автомат узатмалар қутиси бўлган D-MAX IRBIS.\nПикап юк кўтарувчанлиги 865−1100 килограммни ташкил этади.\nIsuzu D-Max япон стандартларига мувофиқ юқори мустаҳкамликдаги пўлат кабина, энергияни юта олувчи олд қисм, ён зарбга чидамли планкалар ва таранг тортиб турувчи хавфсизлик ёстиқчалари билан жиҳозланган.\nПикапнинг ранглар хилма-хиллиги оқ, кумушсимон металлик, кулранг металлик, обсидиан кулранг, қора, кўк ва қизил ранглар билантақдим этилган. Автомобиль интерьерида безашнинг қора элементлари, хромланган деталлар ва ушлаб кўрганда ёқимли материаллар уйғунлашади. Кенг эшикаркалари кабинага осон кира олиш, ичкарида эса йўловчиларни қулай жойлаштиришни таъминлайди.\nISUZU D-Max пикап сотувлари 2020 йилнинг январь ойида бошланади. Айни дамда сотуволди буюртмалар бериш жараёни бошланди. Автомобиллар нархи 270 дан 380 млн сўмгача оралиқда белгиланади.\n«Газета.uz» 2 503\nТўртта шаҳарда ISUZU D-Max пикаплари савдоси бошланди 27 январ 2020, 15:07


Шавкат Мирзиёев Туркия Президенти кутубхонасининг очилиш маросимида қатнашади — Review.uz\nШавкат Мирзиёев Туркия Президенти кутубхонасининг очилиш маросимида қатнашади\nШавкат Мирзиёев Режеп Таййип Эрдоғаннинг таклифига кўра Туркия боради. Ўзбекистон ва Туркия Президентлари ҳамраислигида икки томонлама Стратегик ҳамкорлик кенгашининг биринчи йиғилишида қатнашади.\nЎзбекистон Президенти Шавкат Мирзиёев Туркия Президенти Режеп Таййип Эрдоғаннинг таклифига биноан 19-20 февраль кунлари мазкур мамлакатда бўлади. Бу ҳақда Президент матбуот хизмати хабар қилди.\nПрезидентимиз Шавкат Мирзиёев Туркиянинг етакчи компаниялари раҳбарлари билан учрашади, Туркия Президенти кутубхонаси мажмуасининг тантанали очилиш маросимида иштирок этади.


Маънавий муҳит харитаси – Yoshlar ovozi\n06.11.2017 Yoshlar ovozi\t29 Comments\nШиддат билан ўзгариб бораётган замонимизда халқимизнинг маънавий онгини ўстириш, хусусан, ёшларни ёт ғояларга қарши мафкуравий иммунитетини шакллантириш долзарб вазифалардан биридир. Бу йўлда Республика Маънавият ва маърифат марказининг ўрни катта. Марказ томонидан “Ёшлар пресс-клуби”да ташкил этилган “Маънавий-маърифий ишлар тизимини такомиллаштиришнинг илмий-амалий масалалари” мавзуидаги Республика илмий-амалий конференциясида айни шу жиҳатларга эътибор қаратилди.\nАнжуманда маънавият ва маърифат соҳаси бўйича етакчи мутахассислар, олий ва ўрта махсус таълим муассасаларининг профессор-ўқитувчилари, мустақил изланувчилар ва оммавий ахборот воситалари вакиллари қатнашди.\nЎзбекистон Республикаси Президентининг жорий йил 28 июлдаги “Маънавий-маърифий ишлар самарадорлигини ошириш ва соҳани ривожлантиришни янги босқичга кўтариш тўғрисида”ги қарорида соҳа фаолиятини тизимли олиб боришнинг янги механизмларини ишлаб чиқиш белгиланган эди. Бугун мазкур ҳужжат асосида қайта ташкил этилган Республика Маънавият ва маърифат марказининг фаолият бошлаганига ҳам 100 кун бўлди.\nКонференцияда марказ томонидан ўтган қисқа фурсат ичида амалга оширилган ишлар, келгусидаги мақсад ва истиқболли вазифалар ҳақида маълумот берилди.\nТаркибий тузилмаси ва ишлаш тизими янгидан ташкил этилган марказ жамият ҳаётининг маънавий-маърифий асосларини мустаҳкамлаш, мамлакат фуқаролари, аввало, ёшлар қалбида Ватан ва миллат тақдири учун дахлдорлик, ички ва ташқи таҳдидларга қарши мафкуравий иммунитет ҳиссини кучайтиришга алоҳида эътибор қаратди. Марказ ходимлари томонидан 100 га яқин илмий мақола чоп этилиб, 10 дан ортиқ илмий-амалий рисолалар тайёрланди. Улар орасидан мустақиллигимизнинг 26 йиллигига бағишланган “Фидойинг бўлгаймиз сени, Ўзбекистон!”, Шавкат Мирзиёевнинг Бирлашган Миллатлар Ташкилоти Бош Ассамблеясининг 72-сессиясида сўзлаган нутқи мазмун-моҳияти тўғрисида “Дунёни маърифат қутқаради”, давлат арбоби ва ёзувчи Шароф Рашидовнинг юз йиллигига бағишланган “Ифтихор” китобларининг нашр этилишини алоҳида қайд этиш жоиз. Бугунги кунда ташкилот қатор янги ғоялар устида ишламоқда. Улардан бири “Ҳудудларнинг маънавий муҳит харитаси”ни яратишдир.\n— Мамлакатимиздаги маънавий-маърифий ишларни тизимли олиб бориш, жойлардаги муаммоларни тўғри таҳлил қилиш, таг-замирига етиб бориш учун ҳудудларнинг маънавий муҳит харитасини тузмоқчимиз, — дейди марказ раҳбари Алишер Қодиров. — Бу харитада Президентимиз қарорида кўрсатилган 12 та маънавий таҳдиднинг ҳудудлардаги кўрсаткичи, халқимизнинг улардан хабардорлик даражаси ифодаланади. Масалан, қайсидир ҳудудда оилавий қадриятларга эътиборсизлик бор бўлса, бошқасида диний экстремизм, терроризмга бефарқлик кучли. Тузилган харитага таяниб, жойлардаги муаммоларни бартараф этиш бўйича маънавий-маърифий тадбирлар уюштириб, тегишли ишларни амалга оширамиз. Шунингдек, марказимизда олимлар, мутахассислар, ижодкор зиёлилардан иборат “Маърифат” тарғиботчилар жамияти тузилган. У тарғибот ишларида тизимли, изчил ва янги услубларни жорий этиш имконини беради.\nКонференция қизғин баҳс-мунозараларга бой бўлди. Иштирокчилар соҳа бўйича таклиф-мулоҳазаларини билдириб, ўзларини қизиқтирган саволларга жавоб олди.\nO'qildi 1 103\n← Ўғрининг ҳиммати\nЯнги комиссия — янги имконият →\n29 thoughts on “Маънавий муҳит харитаси”\nPingback:levitra rezeptfrei deutschland\nPingback:buy levitra online without prescription\nPingback:купить аналог виагры


Спорт вазирлиги томонидан «Спорт ҳафталиги» эълон...\n24.08.2018 18:45 0 1105\nЎзбекистон мустақиллигининг 27 йиллигига бағишлаб республиканинг барча ҳудудларида спорт мусобақалари ва соғломлаштириш тадбирлари ташкил этилмоқда.\nУшбу мусобақаларда аҳолининг барча қатламлари иштирокини таъминлаш ва уни оммавийлаштириш мақсадида Жисмоний тарбия ва спорт вазирлиги томонидан жорий йилнинг 24-30 август кунлари «Спорт ҳафталиги» деб эълон қилинди.\nУшбу спорт ҳафталиги доирасида Ўзбекистоннинг барча ҳудудлари қамраб олинмоқда. Хусусан, Тошкент шаҳрининг 11 та туманидан спортнинг мини-футбол, енгил атлетика, волейбол, стол тенниси ва армрестлинг турларидан жамоалар иштирок этадилар.\nЭслатиб ўтамиз, жорий йилнинг 25 август куни Олмазор туманида 2-сонли болалар-ўсмирлар спорт мактабида «Қувноқ стартлар» мусобақалари, 26 август куни «Пахтакор» марказий стадионида оммавий югуриш мусобақалари бўлиб ўтади.\nЖисмоний тарбия ва спорт вазирлиги спорт ҳафталиги\nЖамият 09/12, 11:04\nСиёсат 26/07, 10:58


"Милан" 150 миллионга қайси футболчини олади?\n8 январь, 2017, 07:56\nИталия чемпионатида юқори ўринлар ва Европа чемпионлар лигаси йўлланмаси учун курашаётган "Милан" таркибини сезиларли даражада кучайтиришни бошлади. Клуб раҳбарияти қишки трансфер вақтида таркибни кучайтириш учун 150 миллион евро ажратди.\n"Милан" мураббийлари бу суммага бирваракайига учта ҳужумчи - "Соссуоло"дан Доменико Берарди, "Фиорентина"дан Федерико Бернардески ва "Лацио"дан Бальде Кейта ва "Вильярреал" ҳимоячиси Матео Мусаччионинг трансферини қўлга киритмоқчи.\nАйни пайтда "Милан" Италия чемпионатида 33 очко билан бешинчи поғонани эгаллаб турибди.


ЎзА - Шавкат Мирзиёев: халқимизни рози қилиш учун тиббий хизмат сифати ва самарадорлигини янада юксалтириш керак\nШавкат Мирзиёев: халқимизни рози қилиш учун тиббий хизмат сифати ва самарадорлигини янада юксалтириш керак\n11.03.2017 13:04 Чоп этиш версияси\nПрезидентимиз раҳнамолигида соғлиқни сақлаш тизими тубдан ислоҳ этилмоқда. Касалликларни профилактика қилиш ва самарали даволаш мақсадида тиббиётнинг барча бўғинлари такомиллаштирилмоқда, жойларда замонавий шифохоналар ташкил этилмоқда.\nКейинги йилларда туман тиббиёт бирлашмасида қатор қурилиш-таъмирлаш ишлари амалга оширилган. 2014 йилда 250 қатновга мўлжалланган кўп тармоқли марказий поликлиника қурилган. 2015 йилда ҳар бири 30 ўринли бўлган шошилинч тиббий ёрдам ва режали хирургия бўлимлари биноси барпо этилган. 2016 йилда 131 ўринли туғруқ комплекси, болалар ва юқумли касалликлар бўлимлари капитал таъмирланган.\nЖорий йилда бу борадаги ишларни давом эттириб, терапия, зарарсизлантириш, қон қуйиш, лаборатория бўлимларини капитал таъмирлаш, патанатомия бўлими, тозалаш қурилмаси, дорихона ва бошқа биноларни қуриш режалаштирилган. Бу беморларга тез ва сифатли ёрдам кўрсатиш, санитария-гигиена ҳолатни яхшилаш, тиббий маданиятни юксалтиришга хизмат қилади.


Ёғли сочлар муаммоси ҳар тўрт хонимдан бирига яхши таниш, сочлар парвариши борасидаги тавсиялар эса турли-туман. Қолаверса, атторлик дўконларида ҳам ҳар қандай соч учун мос косметик воситалар жуда кўп. Аммо уларнинг ҳаммасини ҳам фойдали, деб бўлмайди. Қуйида ёзда ёғли сочлар парваришида нималарга эътибор бериш лозимлигига тўхталамиз.\nИссиқ ҳавода сочларни тез-тез ювишга тўғри келади. Бунда эса шампунь ва бальзамни тўғри танлаш жуда муҳим. Сочларингиз тез ёғланса, таркибида денгиз сув ўтлари ва қичитқи экстракти, шунингдек, хамиртуруш, А, В, С витаминлари бўлган воситалардан фойдаланинг. Қуруқ ва синувчан сочлар учун мўлжалланган бальзамлар ҳам асқатади. Негаки, соч илдизи ёғланиб, учлари эса қуриб қолади-да. Бальзамни эса айнан соч учига суртамиз.\nЁз жазирамасида сочларимиз дуч келадиган асосий муаммолардан бири синувчанлик ва жилосизланишдир.\nЁғли сочлар ҳам бундан мустасно эмас. Бунинг сабаби эса кондиционер, бўёқлар, фен ва соч дазмолларидан кўп фойдаланишдадир. Шу боис ёз кунларида соч учун намлантирувчи ва озиқлантирувчи ниқоблардан фойдаланган маъқул.\n1 ош қошиқ қуруқ хантал қайнатилган сув билан аралаштирилиб, бўтқасимон кўринишга келтирилади. Тайёр аралашма 5—10 дақиқага соч илдизларига суртилади (агар терини қаттиқ ачиштирса, олдинроқ ювиб ташлаш мумкин). Хантал ёғ безлари фаолиятини меъёрлаштириши билан бир қаторда, соч ўсишини ҳам тезлаштиради. Шу боис ушбу ниқоб сийрак ва тез ёғланадиган сочли хонимлар учун қўл келади.\n4 ош қошиқ қуритилган мойчечак устидан ярим стакан қайноқ сув қуйиб, дамлаб қўйинг. Тиндириб, сўнг докадан ўтказиб олинг. Дамламага бир дона тухум оқини қўшинг. Мазкур ниқоб ёғланишнинг олдини олиб, сочларга жило беради. Англаганингиздек, бу ниқоб малласоч паривашлар учун айни муддаодир.\nНиқобларни ҳафтасига икки-уч маротаба такрорлаш кифоя. .\nҚуруқ шампунлар ҳам бор-а?\nСафарга чиққанингизда ёки уйда иссиқ сув ўчиб қолса, ҳеч иккиланмай қуруқ шампунларга ихтиёр беринг. Улар одатда плитка, спрей ёки кукун кўринишида бўлади. Қуруқ шампунлар орасида ишлатиш учун энг қулайи спрей шаклидагисидир.\nҚуруқ шампунь таркибида асосан гуруч, маккажўхори, сули ёрмаси, косметик лой кабилар бўлиб, улар сочдаги ёғ ва кирни шимиб олади. Қуруқ шампунь соч бўйлаб бир текис тақсимлангач, 5—10 дақиқадан сўнг тароқ билан тараб туширилади. Сўнг сочиқ билан артилади. Қуруқ шампунларни ишлатиш қанчалик қулай бўлмасин, сочлар тўлиқ тозаланмаслигини эътиборга олиш керак. Бу вақтинчалик ечим холос. Шу боис уларни меъёрдан ортиқ ишлатиб бўлмайди. Мазкур воситага кўп мурожаат қилиш эса бош териси тешикчаларининг беркилиб қолишига сабаб бўлади.\n■ Уй шароитида қуруқ шампунь тайёрлаш мумкинми? Ҳа! Бунинг учун 2 ош қошиқ сули ёрмасини қаҳва майдалагичдан ўтказиб, 1 ош қошиқ истеъмол содаси ёки какао кукуни билан аралаштирасиз. Какао кукуни малласоч хонимлар учун тавсия қилинмайди.\n■ Қандолатчилик маҳсулотлар ёғли, дудланган, аччиқ, шўр таом ва егуликлар сочларнинг тез ёғланишини пайдо қилади. Ҳа, тўғри тушундингиз, парҳезга риоя этишингиз шарт.


Педагоглар учун аттестациядан ўтказиш тартиби белгиланди | NORMA.UZ\nВазирлар Маҳкамасининг 2016 йил 7 апрелдаги 107-сон қарори билан Мактабгача, умумий ўрта, ўрта махсус, касб-ҳунар ва мактабдан ташқари давлат таълим муассасалари педагог кадрларини аттестациядан ўтказиш тартиби тўғрисидаги низом тасдиқланди.\nҲужжатга кўра, аттестация мактабгача, умумий ўрта ва мактабдан ташқари таълим муассасалари педагог кадрлари учун ҳар 5 йилда, ўрта махсус, касб-ҳунар таълими муассасалари педагог кадрлари учун ҳар 3 йилда бир марта ўтказилади.\nИшга янги қабул қилинган педагог кадрлар бир йилдан сўнг, олий ёки ўрта махсус, касб-ҳунар таълими муассасаларини битириб биринчи бор ишга кирганлар 3 йилдан сўнг аттестацияга жалб этилади.\nМеҳнатга лаёқатсизлик варақаси расмийлаштирилган ҳолда узоқ муддат (3 ойдан ортиқ) даволанаётган, ҳомиладорлик ва туғиш, болани парваришлаш таътилидаги педагог кадрлар ишга қайтганларига бир йил тўлгандан сўнг аттестациядан ўтади.\nПедагог кадрлар асосий иш жойи бўйича аттестацияга жалб этилади. Таълим муассасаларида ўриндошлик асосида дарс берадиган ва асосий иш жойи бўйича педагогик фаолият билан шуғулланмайдиган педагог кадрлар ўриндошлик асосида фаолият юритаётган таълим муассасида аттестациядан ўтади.\nПедагог кадрлар ўрта махсус, касб-ҳунар, олий маълумотли, илмий даража олганлиги ёки қайта тайёрлаш курсларидан ўтганлиги ҳақидаги дипломда кўрсатилган тайёрлов, таълим йўналишлари, мутахассислик ёки ихтисосликларига мос келадиган фанлар бўйича аттестациядан ўтади.\nТаълим муассасалари раҳбарлари аттестация муддатини бир ой олдин эълон қилади ва педагог кадрларни аттестациядан ўтказиш тартиби билан таништиради.\nТаълим муассасалари раҳбарлари аттестациядан ўтувчиларнинг ҳар бири учун алоҳида ҳужжатлар йиғмажилди тайёрлайди. Унда аттестациядан ўтувчининг паспорти, дипломи, аттестациядан ўтганлиги тўғрисидаги сертификати (агар мавжуд бўлса), малака оширганлиги ҳақидаги сертификати нусхалари, сўнгги бир йил давомида ўтган дарсларининг таҳлиллари, очиқ дарслар ўтганлиги ҳақидаги маълумотлар, таълим олувчилари рейтинги ва эришган ютуқлари (агар мавжуд бўлса) тўпланади.\nбиринчи босқичда – аттестациядан ўтувчиларнинг ўқув фани бўйича малака синови натижалари, дарс ўтиш маҳорати, меҳнати самарадорлиги эксперт гуруҳи томонидан ўрганилади ва тегишли тавсиялар тайёрланади;\nиккинчи босқичда – аттестация комиссияси томонидан педагог кадрларнинг хорижий тиллар, компьютер техникаси ва ахборот-коммуникация технологияларини билиши, ижтимоий-сиёсий билимларини аниқлаш юзасидан суҳбат ўтказилади. Суҳбат жараёни видеотасвирга олинади.\nПедагог кадрлар аттестациянинг бирор босқичида узрли сабабга (меҳнатга лаёқатсизлик варақаси, таълимни бошқариш органи ёки таълим муассасалари раҳбарлари маълумотномаси) кўра келмаган бўлса, уларнинг аттестацияси бошқа муддатга кўчирилади.\nАттестация комиссиясининг қарорига кўра олий, биринчи, иккинчи малака тоифасига ёки бош, етакчи, катта ўқитувчи лавозимига эга бўлган педагог кадрларга белгиланган шаклдаги аттестациядан ўтганлик тўғрисидаги сертификат аттестация ўтказилгандан сўнг бир ой ичида топширилади.\nПедагог кадрларнинг базавий тариф ставкалари миқдори, уларнинг малака тоифаси ёки лавозими сертификат асосида белгиланади. Сертификатнинг амал қилиш муддати тугаган педагог кадрларга мутахассис, олий ёки ўрта махсус, касб-ҳунар маълумотли ўқитувчи лавозими бўйича ҳақ тўланади.\nАттестация комиссияси қароридан норози бўлган педагог кадрлар аттестация натижалари эълон қилинган кундан бошлаб 10 кун мобайнида апелляция комиссиясига ёзма равишда шикоят бериши мумкин. Шикоят рўйхатга олинган кундан бошлаб 15 кун муддатда кўриб чиқилади.\nАпелляция комиссияси қарорининг нусхаси мурожаат этувчига ва тегишли аттестация комиссиясига қарор қабул қилинган кундан эътиборан 5 кун ичида тақдим этилади.\nАттестация комиссияси ёки апелляция комиссияси қарори юзасидан судга шикоят қилиниши мумкин.


22:18 / 21.06.2017\nПрезидент Шавкат Мирзиёевнинг Тошкент шаҳридаги Учтепа туманига ташриф буюриши ва ушбу сафар чоғида таълим тизимидаги ишларга баҳо бериши, жумладан, 11 йиллик тизимни қайта тиклаш борасида билдирган фикри жамият томонидан илиқ кутиб олинди, десак муболағага йўл қўймаган бўламиз. Хусусан, ушбу мавзу юзасидан оммавий ахборот воситаларида билдирилаётган фикрлар ҳам ранг-баранг тус олмоқда. Ҳар ким ўз фикрини билдиришга ошиқмоқда.\nКун.uz томонидан ҳам мазкур мавзу тилга олинган бир қанча таҳлилий мақолалар эълон қилинди. Ана шундай мақолалардан бири «Йўқотилган авлод ёхуд 11 йиллик таълим тизими атрофида кечган ўйлар» сарлавҳаси остида берилган бўлиб, унда бу тизимнинг ижобий томони ҳақида сўз боради. Куни-кеча таҳририятимизга келиб тушган мактублардан бирида ушбу мақолага ўзига хос тарзда раддия билдирилган.\n“Ассалому алайкум! Мен доимий равишда Кун.uz сайтини кузатиб бораман. Бугун ҳам сайт янгиликларини кузата туриб, «Йўқотилган авлод ёхуд 11 йиллик таълим тизими атрофида кечган ўйлар» сарлавҳали мақолага кўзим тушди.\nҚизиқиб, мақолани ўқиб чиқдим ва очиғини айтганда, жаҳлим чиқди. Мақола муаллифи мақола бошида бу барчаси унинг ўз шахсий фикрлари эканлигини билдирган бўлса-да, лекин мақола орасидаги айрим жумлаларда «барчанинг фикри аслида шундай», маъносидаги гаплар эътиборимни тортди ва мен бу фикрларга ўз эътирозимни билдирмоқчиман.\nЖумладан, мақола муаллифининг «Аммо аччиқ ҳақиқат шундаки, мен ҳам кўпчилик каби шу вақтгача ҳақиқат кўзига тик қарай олмадик. Натижада кўп нарса йўқотдик, ҳа, жуда кўп нарса — бутун бир авлодни йўқотдик. Аниқроқ айтиш ҳам мумкин, одоб-ахлоқ емирилди, ёшлар ўртасида бир неча салбий кўрсаткичлар, жумладан, жиноятчилик ҳам ортди, вояга етмаган ғўр ёшлар илк марта ўқишга киришдаги ва баҳолашдаги тамагирликни ҳамда бандликни таъминлашдаги кўзбўямачиликнинг бевосита гувоҳига айланишди, бу уларнинг мурғак онгида қанчалик асорат қолдирганини ўйлашнинг ўзи даҳшат», деган сўзларига қуйидаги эътирозимни билдирмоқчиман:\nАслида, сиз ва бошқалар мактаб таълими яна 2 йилга узайганидан эмас, ўзингиз ўқиган, кўниккан таълим тизими қайта тикланаётганидан хурсандсиз, холос. Сиз ва бошқалар 11 йиллик таълим орқали эришиш мумкин бўлган натижаларга эмас, ёшлик пайтларингиз эсингизга тушгани, 1-синфдан то 11-синфгача битта ерда «тош қотиб» ўтирганларингиз хотираси жонланганидан шодланиб кетгансиз.\nТўғри, 11 йиллик мактаб таълими орқали бир қатор устувор натижаларга эришиш мумкин, лекин 9 йиллик мактаб таълимини «бутун бир авлоднинг йўқотилиши», деб аташ, бу кўр-кўрона ҳукм қилишдир!\nАйниқса, сизнинг «одоб-ахлоқ емирилди, ёшлар ўртасида бир неча салбий кўрсаткичлар, жумладан, жиноятчилик ҳам ортди», деган сўзларингиз, сиз шунча йил халқ орасида бўлиб, вазиятга бармоқлар орасидан қараётганингизни билдиради.\n«Одоб-ахлоқ емирилди». Аслида ундай эмас, аслида одамларда «фаҳм-фаросат» пасайди, холос. Бунда айбни таълим тизими ёки ўқувчи-ўқитувчидан эмас, ўзимиздан, ота-оналар ва ўқувчини ўраб турганлардан қидириш керак. Ҳозирги кунда айрим ота-оналар «мактаб тарбияни ҳам бериши керак, бу вазифа ота-онани вазифасига кирмайди», деган фикрга келган. Лекин, ўқитувчи ўқувчига бир бор қаттиқ гапирса, ўша ота-она мактабга келиб, ўқитувчининг обрўсини ер билан битта қилиб, уни ишдан ҳайдашгача боришмоқда ва ўз фарзандларига «ўқитувчинг аслида ҳеч ким, у сени уришишга ҳам, жазолашга ҳам ҳақи йўқ» қабиладаги фикрларни сингдирмоқда, табиийки, бундай фикрда улғайган авлод таълимни назар-писанд қилмаяпти.\n«Жиноятчилик ортди». Шу танқидингизга жавобан савол берсам, жиноятни кимлар қилмоқда?! Жиноятни ўзига тўқ бўлган, ўқитувчининг мурожаат ва эътирозларини писанд қилмайдиган оила фарзандлари содир этмоқда. Боровский коллежи ўқувчилари содир этган жиноят ҳам ўзига тўқ оила фарзандлари томонидан қилингани бунга яққол мисолдир.\n«Баҳолашдаги тамагирлик» ҳам, ота-она фарзанди таълимига бармоқ орасидан қараши, пул билан барча муаммосини ҳал қилиш мумкин эканлигини фарзандига сингдириши орқали юзага келмоқда.\nШундай экан, таълим тизимига эътироз билдирманг. Авлод йўқотилгани йўқ, авлод ўзидан олдингилар ёхуд ўз яқинлари томонидан йўлдан адаштирилди. Агарда халқимизга хос бўлган раҳимдиллик, ота-онасини ҳурмат қилиш каби одатлар чекланса, айрим ота-оналар ўз унвон ва лавозимини муаллимларга рўкач қилмасдан фарзандига тўғри тарбия берса, барчасини яна қайта изга солиш мумкин.\n«Кун.уз’да берилган маълумотларга кўра, ота-оналарнинг 70 фоизи мактабларда 10- ва 11-синфлар очилишини, фарзандлари лицей ёки касб-ҳунар коллежларидан кўра, мактабда ўқишни давом эттиришларини ёқлашмоқда». Ҳа, ота-оналарнинг 70 фоизи 10- ва 11-синфлар очилишини ёқлашди-ю, 30 фоизи рад этди. 30 фоиз бу жуда йирик кўрсаткич аслида, демак, халқ ҳануз иккиланишда!\n«Агар шу сўровнома вилоятларда, олис туман ёки қишлоқларда ўтказилса, ишончим комилки натижа 90 фоиздан кам бўлмайди». Сиз масаланинг бошқа томонини ҳисобга олмагансиз. Ўқувчилар-чи?! Ўша 10- ва 11-синфни ўқийдиган ўқувчилар-чи?! Уларнинг ҳам фикрини кимдир ҳисобга оладими?! Ёки умрини 2 йилини яна ўша мактабида ўтказувчи ўқувчиларни фикри ҳеч кимга қизиқ эмасми? Қўшимчасига, ҳеч бир ота-онага «фарзандингиз 9 йил борган мактабга яна 2 йил келади, бу билан у дипломсиз, иш тажрибасисиз, эркин дунёқарашсиз қолади, янги фанлар деярли ўргатилмайди», каби тушунтирув гаплари айтилмади.\nСўровномада қатнашган ва 11 йилликни ёқлаган барча ота-оналар 11 йиллик таълимда ўқигани учун ёшлик хотираси уйғониб, ижобий жавоб берган. Бу холис фикр эмас, холис фикр деб ҳеч қандай туйғу ва шахсий манфаатлар аралашмаган фикрга айтилади. Бу сўровни 5-синфдан 9-синфгача бўлган мактаб ўқувчилари ўртасида ўтказиш керак эди!\nСиз санаб ўтган «Мактабларда 11 йиллик таълим қайта жорий этилишининг афзал томонлари» — олди-қочди гапдан бошқаси эмас. «Йўл харажатлари, ётоқ муаммоси, турли гуруҳларга қўшилиб кетиш» — ҳозирги мактаб ўқувчилари орасида ҳам мавжуд, бунда коллеж-лицейларни айбдор қилишнинг кераги йўқ. Коллеж ва лицейларда юзага келадиган тамагирликни оладиган бўлсак, бунда ҳам ота-она айбдор, ўз фарзандини ўқишга юбормайди, уни содир этаётган ишларига кўз юмади, ўз қўли билан таълим мутасаддиларига пора тутқазади ва уларни яна ёмон отлиқ ҳам қилади.\nВояга етмаган болалар маҳалланинг кўз ўнгида бўлиши — ҳеч қандай имтиёз ёки имконият бермайди, ҳеч бир маҳалла бировнинг оилавий ишига аралаша олмайди, айниқса, ўша оила молиявий томондан етарлича таъминланган бўлса!\nФуқаролар ва ёшларни ҳукуматга бўлган ишончини қайтариш учун эса ўша ўз унвон-мартабасини рўкач ва суиистеъмол қилувчи ота-оналарни жазолаш керак.\nСиз «Мактабларда 11 йиллик таълим қайта жорий этилишининг «салбий» томонлари»га «таълимдан сўнг ўқувчилар қўлида ҳунари ва дипломи бўлмаслиги», деб жавоб бергансиз — сизнингча бу арзимаган нарсами? Ҳозирги куннинг ўзида бирор бир корхона ёки ташкилотга борсангиз, сизга биринчилардан бўлиб бериладиган савол «иш тажрибангиз борми?» бўлади. «Йўқ» деган жавоб сизнинг имкониятларингизни камайтиради. Фақат мактабни ўқиган ўқувчи қаерга бориб ишга жойлашади? Нима билан шуғулланади? Балки, ёшлар орасида жиноятчиликнинг кўпайиб кетаётганига шу сабаб эмасмикан?\nАслида 11 йиллик таълимнинг шу йилиёқ жорий этишга уринишнинг қатор камчиликлари мавжуд:\n• Ҳали ишлаб чиқилмаган дарслар ва дарс ўтиш дастури;\n• Ўқув қўлланмалар ва дарсликлар йўқлиги;\n• Етарлича улкан харажат;\n• 11-синфдан кейин ўқувчиларнинг нима билан банд бўлишлари ҳақида аниқ бир фикр йўқлиги.\nМенинг фикримча, 11 йиллик таълимни камида 3 йил аниқ ва пухта ишлаб чиқилган дастур асосида амалга оширган дуруст.\nТаълим лицей коллеж


Qalampir.uz - Қандли диабетдан азият чекяпсизми? Қулупнайдан олинг!\nҚандли диабетдан азият чекяпсизми? Қулупнайдан олинг!\n12:14, 02.05.2016 Саломатлик\nҚулупнай гижжаларни йўқ қилиш, қандли диабетни даволаш, ошқозон-ичак соҳасидаги хасталикларга барҳам бериш хусусиятига эга.\nМақсадимиз қулупнайдан кўнлингизни қолдириш эмас, аксинча, уни эҳтиёткорлик билан, ювиб истеъмол қилишни яна бир бир эслатиш эди. Кўпчилик кузатувчиларимизнинг талаб ва истакларига биноан бугун қулупнайнинг фойдали жиҳатлари ҳақида сўз юритмоқчимиз.\nҚулупнай таркибида қандай фойдали моддалар бор?\nҚулупнай таркибида катта миқдорда қанд, витамин, фолий кислотаси, целлюлоза (клетчатка), каротин, пектин, темир, кобальт, кальций, калий, магний, фтор, молибден, фосфор ва марганец каби моддалар сақланади. Шу билан бирга, мазкур мева таркибида инсон саломатлиги учун зарур макро ва микроэлементлар мавжуд. Унда мевали кислоталар (олмали, лимонли) ҳамда қаҳрабо ва салицил кислоталари бор.\nҚулупнайнинг фойдали хусусиятларини санаб адоғига етиб бўлмайди. Халқ табобатида янги узилган ёки қуритилган қулупнай, унинг шарбати, барглари ва илдизпоясидан кенг фойдаланилади. Хусусан, илдизпоясидан жигар касалликлари, ўткир ва сурункали холецистит, сариқ, сурункали гепатит, ўт-тош касаллиги, ошқозон-ичак йўли касалликлари, сурункали гастрит ва энтероколит, геморрой, шунингдек, сийдик тутилиши, камқонлик, ревматизм, подаграни даволашда қулупнайдан фойдаланилади. Қулупнай иштаҳани очади, терлатувчи ва сийдик ҳайдовчи хусусиятга эга, организмда туз алмашинувини, ҳазмни яхшилайди, чанқоқни босади. Агар бола жисмонан заиф бўлса, кўпроқ қулупнай ейиши ёки шарбатидан ичиб туриши керак.\nҚулупнай инсон организмидаги кўплаб микробларни йўқ қилиш хусусиятига эга. Шу аснода у ичак инфекциялари қўзғатувчилари, стафилококклар, стрептококклар, пневмококклар ҳамда грипп вирусини ўлдиришга қодир. Стоматит, ангинани, оғиздаги нохуш ҳидни йўқотиш учун қулупнай дамламаси билан оғиз чайилади. Тиш ёки бўғимлар оғриганда, қулупнай баргларини иссиқ сувда намлаб, оғриган жойга қўйиш лозим. Қулупнай ичаклар ва қонни тозалайди.\nҚулупнай шарбати меваси каби жуда фойдали. Айниқса, гипертония, ошқозон ва ўн икки бармоқ ичак яраси, геморройдан қон кетганда, ўт тош касаллигида (наҳорда 100 мл) ичиш тавсия этилади. Шарбат тайёрлашнинг бир неча усуллари бор, шулардан бири: мевани оқар сувда ювиб, устидан қайноқ сув қуйилади ва аста эзилади, лекин уруғлари эзилиб кетмасин. Кейин докадан ўтказилади ва таъбга кўра шакар қўшилади. Қулупнай шарбатини ошқозон кислоталиги ошганда ичиш мумкин эмас.\nҚулупнай билан даволаниш усуллари\nЭнергия ва куч манбаи: Қулупнай таркибида етарли миқдорда органик шовул кислотаси мавжуд бўлиб, мазкур модда танани энергия билан таъминлаш хусусиятига эга.\nАвитаминоз (дармон дорилар етишмовчилиги)да: Қулупнайнинг бир нечта қуритилган баргини олинг. Уларни қўлингизда майдалаб бирор идишга солинг. Сўнг устидан 200 мл қайноқ сувни қуйиб, 2 соат давомида дамлаб қўйинг. Ушбу дамламани таомдан олдин бир маҳал 100 мл ичилади.\nСийдик ҳайдаш учун: Қулупнайдан терлатувчи ва сийдик ҳайдовчи восита тайёрлаш учун 2 ошқошиқ мева устидан 1 стакан қайнаган сув қуйилади ва ярим соат термосда дамланади. Кейин сузиб, овқатланишдан олдин ярим стакандан ичилади.\nБуйрак хасталигида: Бир ош қошиқ қулупнай баргига 400 мл аввалдан тайёрланган қулупнай меваси устидаги уруғи (табобатда данаги дейилади) дамламаси қуйилади ва 15 дақиқа қайнатилиб, 30 дақиқа тиндирилади. Сузилгач, кунига 200 мл дан 2 марта ичилади.\nГастрит, колитда: Қайнатилиб, совутилган 400 мл сувга бир ош қошиқ майдаланган қулупнай барги солинади ва 8 соат дамланади. Сузилгач, 100 мл дан кунига 3 маҳал ичилади.\nГижжаларда: Наҳорга 3 кг қулупнай меваси селёдка балиғи ва пиёз билан бирга қўшиб, тановул қилинади. Бундай даволашда солитер, юмалоқ гижжаларга қирон келади.\nГриппда: Қулупнай барги чой сингари дамланади. Чойга амал ва лимон таъбга кўра қўшилади. Бу чой кунига 200 млдан ичилади.\nКамқонлик, подагра, ўт тош хасталигида: Қулупнай уруғидан 2 ош қошиқ олинади ва 200 мл қайноқ сувда 30 дақиқа дамланади. Тайёр бўлган дамламадан кунига 3 марта 50 мл ичилади.\nҚон босими юқори бўлганда: Қулупнай уруғини кунига 1 стакандан тановул қилиш даркор.\nҚандли диабетда: Ҳар куни 100 мл.дан қулупнай шираси ичилади. Қулупнай қонда қандли диабет хасталигини келтириб чиқариши мумкин бўлган глюкозанинг кескин кўтарилишига тўсқинлик қилади.\nЮрак астмасида: Бўғилишда, нафас қисишда қулупнай баргидан 1 ош қошиқ олиниб, 400 мл сув қўшилади. Эзилиб пишгунча қайнатилади. Сўнгра 1 ош қошиқдан ҳар икки соатда қабул қилинади.\nҲуснбузарлар тошганда: Термосда 50 гр қулупнай данаги 1 литр қайноқ сувга аралаштирилади. Тун мобайнида дамланади ва дамламадан ичилади. Аёллар қулупнай меваларини эзиб, юзларига ниқоб қилса, юз тиниқлашади, ҳуснбузарларни кетказишда фойда қилади.\nБавосил (геморрой)да: 1 ош қошиқ қулупнай баргига 200 мл қайноқ сув қуйилади, 20 дақиқа дамланади. Сузилади. Сўнгра ҳуқна (клизма) қилинади.\nТиш кариесида: Қулупнай мевасининг янги шираси билан ҳар куни 3-4 маҳал оғиз чайилади. Бу кариеснинг олдини олади.\nЯраларда: 1 ош қошиқ майдаланган қулупнай барги олинади. 200 мл қайноқ сувда 5 дақиқа қайнатилади. 2 соат дамланади. Сузилгач, яралар ювилади. Қулупнай мевасининг шираси янгилигида яралар ювилади. Қулупнайнинг янги барги қайноқ сувда юмшатилади ва бевосита жароҳатланган жойга қўйилади.\nАйтиш лозимки, қулупнай энг аввало аллерген мевалар турига киради. Уни аллергиядан азият чекувчилар, қон босими доимий равишда кўтарилиб турадиган кишилар, кўричак бўлган инсонлар, ларингит билан оғриган болалар эҳтиёткорлик билан истеъмол қилишлари лозим. Шунингдек цистит ва сийдик йўлларининг баъзи касалликларида ҳам уни шифокор маслаҳати билан еган маъқул.\n16:07, 25.06.2018 4 882\n13:58, 15.04.2017 5 797\nЯнги баҳсга сабаб бўлаётган сурат: қулупнай қайси рангда?\n13:15, 02.03.2017 4 079\n14:17, 29.04.2016 11 250


Шойгу АҚШнинг нечта ҳарбий базаси борлигини...\n22.09.2019 14:32 0 3269\nФото: «Наша Рада»\nАҚШ дунё бўйлаб 170 та ҳарбий базага эга, шунга қарамай, Россия Америкага қарши бемалол туриб бера олади, деди РФ мудофаа вазири Сергей Шойгу. Бу ҳақда «РИА Новости» ёзмоқда.\n«Россия буни нафақат уддалай олади, балки амалда кўрсатяпти ҳам. Фан, саноат, янги ишланмаларимиз шарофати билан. Қолаверса, улар билан ҳамма фронтда ҳам рақобатлашмоқчи эмасмиз. Агар АҚШ ҳарбий бюджетини тақсимлаб чиқсангиз, дунёнинг турли нуқталарига сочилиб кетган ҳарбий базаларига жуда кўп харажат қилаётганини кўрсаиз. АҚШнинг бунақа ҳарбий базалари 170 та», — деди Шойгу «Московский комсомолец» газетасига берган интервьюсида.\nУнинг айтишича, АҚШ биргина Афғонистонга Россиянинг бир йиллик мудофаа бюджетига тенг миқдорда харажат қилмоқда.\nРоссия АҚШ мудофаа ҳарбий база Сергей Шойгу\nКоронавирус 05/08, 20:48


Халқаро Олимпия қўмитаси президенти Томас Бах Ўзбекистонда спортнинг ривожланишига яратилган имкониятлар билан танишиб чиқди\n09:12 / 19.06.2015\nТошкентда Халқаро Олимпия кунига бағишланган тадбир бўлиб ўтди. Тадбирда Ўзбекистонга ташриф буюрган Халқаро Олимпия қўмитаси президенти Томас Бах ва Миллий Олимпия қўмиталари уюшмаси ва Осиё Олимпия кенгаши президенти Шайх Аҳмад ал-Фаҳад ал-Сабоҳ иштирок этди.\nУшбу кунни нишонлаш доирасида Томас Бах ва Шайх Аҳмад ал-Фаҳад ал-Сабоҳ Ўзбекистон Миллий Олимпия қўмитасининг янги биносига ташриф буюришди. Меҳмонлар бу бинода жойлашган Республика спорт тиббиёти илмий-амалий марказида яратилган шароитлар билан танишишга алоҳида аҳамият бердилар. Марказ 500дан кўпроқ номдаги махсус юқори технологик ускуналар билан жиҳозланган, улардан баъзилар нафақат юртимизга, балки бутун Марказий Осиёга ҳам биринчи марта олиб келинган.\nМарказнинг хорижда амалиёт ўтаган юқори малакали мутахассислари спорт федерацияларига спротчиларни йирик халқаро мусобақаларга тайёрлашда ёрдам кўрсатадилар. Марказда юқори аниқлик билан спортчининг нафақат қобилиятлари ва салоҳиятини аниқлаш мумкин, балки унга очилишга ҳамда жароҳатлар олганда етакчи спорт тиббиёти муассасалари даражасида кўмак кўрсатиш имкони яратилган.\nЮқори мартабали меҳмонлар пойтахтимизда бунёд этилган бошқа спорт иншоотлари билан ҳам танишишди. Улар Бадиий гимнастика бўйича Республика олий спорт маҳорати мактабига ташриф буюришди ҳамда бу мактаб жойлашган “Ўзбекистон” спорт мажмуаси билан танишиб чиқишди, Осиё бўйича ўсмирлар орасида Осиё чемпионатининг ёпилиш ва ғолибларни тақдирлаш маросимида иштирок этдилар. Тантанали тадбирлар иштирокчилари шунингдек Ўзбекистондаги энг замонавий “Бунёдкор” ўйингоҳига ташриф буюришди.\nМарказий тадбирлар Олимпия шон-шуҳрати музейида бўлиб ўтди, бу ерда Тошкентдаги Халқаро Олимпия куни очилди. Шу муносабат билан ХОҚ президенти Томас Бах ўзининг табрик мактубини ўқиб эшиттирди. Сўнгра Олимпия спорт турлари: енгил атлетика, гимнастика, қиличбозлик, якка курашлар миллий федерацияларининг ёш спортчилари иштирокида намунали чиқишлар намойиш қилинди.


Афғонистонда илк аёллар телеканали ишга тушди\n18:00 / 26.05.2017\nАфғонистонда илк аёллар телевизион канали «Зан-ТВ» ишга тушди. Бу ҳақда «Afganistan.ru» хабар тарқатди.\n«ОАВдаги илк чиқишларимдан кейин кўплаб таҳдидлар қилинганди. Ҳатто оила аъзоларим ҳам қиз бола телевидениеда ишлаши хатолигини айтишади. Лекин мен барчасини инкор этиб, ўз мақсадим йўлида давом этмоқдаман», деган телеканалнинг очилиш маросими вақтида 22 ёшли Шамила Расулий\nКанал асосчиси Ҳамид Самарнинг маълум қилишича, каналнинг ташкил этилиши кўплаб афғон аёллари ташаббуси билан бўлди.\nНТВ хабарига кўра, «Аёллар канали»да 54 ходим бор, уларнинг аксари талабалардир. Жамоада 16 эркак бўлиб, бу ходимларнинг умумий сонининг учдан бир қисмини ташкил этади. Улар асосан съёмка ва монтаж жараёнида ишлайди. Қолган ишлар аёллар зиммасида бўлади. Телеканал 18 соат ишлайди, соат 6:00дан ярим тунгача.\nАйни вақтда Афғонистонда 40га яқин телеканал мавжуд. Консерватив қарашлар туфайли аёллар бу телеканалларда чиқиш қилиша олмайди.\nАфғонистон аёллар телеканали


Қолип ҳақида баъзи мулоҳазалар « O'zbekiston ERK Demokratik Partiyasi\n01 May 2012 - 16:14\n(Ёки Ҳаракатимиз стратегияси ҳақида)\nЎтган йили бир қатор араб мамлакатларида бўлиб ўтган инқилоблар кўпчиликда Ўзбекистонда ҳам шундай жараёнлар бошланишига умид уйғотди. Аммо афсуски, ўтган вақт ичида бундай жараёнлар дунёнинг энг мустабид режимларидан бири ҳукм сураётган Ўзбекистонга ўз-ўзидан “юқ”иб, у ер да тарқалмади. Хўш, сабаб нимада?\nАсосий сабаблардан бири, бу жамиятлардаги халқларнинг маънавий-зеҳний қолипларидадир. Араб мамлакатлари халқлари ўз ўлкаларидаги ҳокимиятларнинг канчалик мустабид ва зулмкор бўлишларига қарамай, ўзларининг маънавий, диний қадриятларини ва негизида диний кадриятлар ётган патриархат яшаш тарзини сақлаб қола билдилар. Бундай сақланишга бу халқларнинг фақат ўз қадриятлари муҳофазаси борасида ўз мустабидларига қарши тура олганларигина эмас, балки, бу мустабид ҳукмдорларнинг қадриятлар борасида ўз халқига Ўзбекистондаги диктатор каби зулм ва тазйиқлар ўтказмагани хам сабаб булди.\nЗулм ўтказмаганларининг сабаби эса, ўз навбатида, бу мустабидларнинг ўзлари ҳам қайсидир маънода шу қадриятлар ичида яшаганларидадир. Араб мустабидлари ҳокимият тепасида ўз нафсларига эрк берар эканлар, айни пайтда халқнинг эътиқодлари ва қадриятларига ҳам ўз нафсларининг бир қисми сифатида боққанлари учун бу қадриятларга қарши Ўзбекистондаги насабсиз ҳокимият ўз халқининг қадриятларига қарши курашгани сингари кураш олиб бормадилар. Нима бўлганда ҳам aраб мустабидлари, Ўзбекистондаги мустабиддан фарқли ўлароқ, ўз халқининг қадриятлари ичида яшар, ўзбек мустабиди сингари бу қадриятларга ёт, бегона эмас эдилар. Ана шу қадриятларнинг сақланб қолгани араб халқларининг бу қадриятлар атрофига бирлашиб, ўз озодлиги учун курашга чиқишларига замин бўлди.\nХўш, Ўзбекистонда бундай қадриятлар ҳақида ва умуман, бирон бир шаклдаги қадрият ҳақида гапириш мумкинми? Йўқ, албатта. Ўзбекистон бугун бир мудҳиш шаклсизлик ўпқонига ғарқ бўлгандир. Жамият ҳаётида ва ҳатто давлат сиёсатида ҳам бир шакл-шамойил, бир қолип йўқ. Қолип эса, жуда муҳим бир нарсадир. Колип – интизом, муқимлик, собитлик, қонунйилик ва маънавият бўлишдан ташқари, у бу маънавиятларни муҳофаза этувчи куч – халқнинг жипслиги ва бир жойга (шу қолип ичига) тўпланиб туришининг гаровидир ҳам. Қолип, ҳатто зарур бўлган пайтда, унинг ичидан отилиб чикиш учун (яъний, инқилоб учун) ҳам керак бўлган нарсадир. Қолип – порохни порох қиладиган бир ёпиқ макондир. Қолип – таянч нуқтасидир. “Менга таянч нуқтасини беринг, мен Ерни ағдариб юбораман”, деган экан Архимед.\nЎзбекистонда эса, бугун ҳеч қандай қолип йук: на диний, на анъанавий, на Ғарбдан келган стандардлар ва на давлат идеологиясига қурилган қолип бор. Ўзбекистонда бир пайтнинг ўзида хамма нарса қилиш мумкин (яъний, ҳамма нарсани сотиб олиш мумкин – қонунчилик, тўғрироги, қонунсизлик анархияси) ва айни пайтда ҳатто қонуний йўл билан ҳам ҳеч кимга ҳеч нарса қилишга изн йўқ. Араб мамлакатларидаги инқилобларнинг келиб чиқиш сабабларини қаранг, баъзиларида бир кишининг режимга исён сифатида ўзини ёққани сабаб бўлган бўлса, бошқасида яна бир гуруҳ кишининг маълум бир сиёсий талабларни кўтариб чиқиши умум халқ ҳаракатига туртки бўлди.\nШундай вазиятда мухолифатнинг халқни “ўз кадриятларини ҳимоя учун” курашга чорлаши бирон бир самара беришига ишониш мумкинми? Йўқ нарсани ҳимоя қилиш қийиндир. Фақат қорин учун курашишга чақиришдан ҳам ҳеч қандай натижа чиқмайди, чунки, қорин деган нарса “кураш” деган тушунчадан анча пастда туради, қолаверса,”оч қорним, тинч қулоғим” деган мақол бекорга халқимиз орасида бу қадар кенг тарқалмаган.\nХўш, у ҳолда, Ўзбекистон Халқ Ҳаракати бугун ўлкамизни мустабид тузумдан қутқариш учун қандай йўл тутиши керак? Бунинг учун, менимча, Ҳаракат стратегиясидаги диққат қаратилиши лозим бўлган устувор объектлар, йўналишлар рўйхати бир оз таҳрир этилиши лозим: халқ ичидаги олиб бориладиган тарғибот ишлари ва шунга йўналтирилган ресурсларнинг энг ози билан тенг ярми армия, ҳукумат, миллий хавфсизлик хизмати, ички ишлар вазирлиги органларида ишловчи, ўз халқига лоял бўлган ва мавжуд тузум адолатсизликларидан ичидан норози бўлган кишилар билан алоқага чиқиб, уларни халқ тарафига, яъний, Ўзбекистон Халқ Ҳаракати тарафига оғдириб олиш ишига каратилиши керак.\nЯъний, Ҳаракатнинг ҳокимият ичидаги одамлар билан олиб бораётган ҳозирги гизли алоқа ва тарғиботларига янада кенгроқ ер берилиши лозим. Бу ҳолда Ҳаракат стратегияси реал бир заминга кўча бошлайди, яъний, бўлажак инқилоб оқими пастдан тепага эмас, тепадан пастга қараб йўналтирилади, яъний, иш анча осонлашади, зотан, оқимни пастдан тепага чикаришдан кура, тепадан пастга йўналтириш осонрокдир.\nБуни, албатта, “сарой тўнтариши” деб аташ ҳам мумкиндир, аммо унинг қандай аталиши муҳим нарса эмас. Муҳим нарса – бугунги зулм салтанатининг битирилишидир. ” Сарой тўнтариши”га бош қўшган, ўз халқига хайрихох, лоял мансабдорларга Ўзбекистон Халқ Ҳаракати энг аввало ваъда қиладиган нарса – уларнинг режим ўзгарганидан сўнгги даҳлсизлиги ва ҳатто, иложи бўлса – агар бу мансабдорлар ўз мансабида экан, жиноий ишлар қилмаган бўлса – ўз мансабларини сақлаб қолиш имкони бўлиши лозим, бундай ваъда ҳокимият мансабдорларининг иккиланмай Ўзбекистон Халқ Ҳаракати тарафига ўтишга рағбатлантиради. Мансабдорларнинг халқ тарафига ўтиши халқ шуури учун жуда муҳим рамзий маъно ҳам касб этади: у инертлик, қўрқув ва парокандалик ичида ётган халққа бирлашиб, қўзғолиш учун берилган жуда кучли сигнал вазифасини ўташ билан бирга, мухолифат амалга ошираётган тадбирларни халқ кўзида қонунийлаштиради, уни машру қилади.


Туркия аҳолисига президент Эрдўған номидан кўчага чиқишга даъват этилган SMS хабар келди\nДобавлено: 16.07.2016, 11:57\nТуркиянинг Facebook ижтимоий тармоғи фойдаланувчилари Туркия президенти Ражаб Тайип Эрдўған номидан “демократияни сақлаган” ҳолда кўчага чиқишга даъват этилган SMS хабар олдилар, деб хабар берди “Ria.ru” нашри.\nУнда шундай дейилган: “Турк миллати фарзадлари! Бўлаётган воқеалар 70 йиллардаги Истамбул ва Анқарада қурол ва техникани босиб олиб, турк миллатига қарши кўтарилган исённи эслатяпти! Ҳурматли, турк халқи! Демократия ва тинчликни сақланг! Турк миллатини йўқ қилишни ният қилган бу майда гуруҳларга қаршилик кўрсатиш учун сизларни кўчага чиқишга даъват этаман! Ўз миллатингизни ва ҳукуматингизни ҳимоя қилинг!”\nSMS хабар юборилган телефон рақами кўрсатилмаган, фақат RTERDOGAN дейилган.\nАммо бу хабар айнан Туркия раҳбари томонидан расман жўнатилгани номаълумгича қолмоқда.


29181 Ўқиш режими + -\nعن عبد الله بن عمر رضي الله عنهما عن النبي صلى الله عليه وآله وسلم ” لو توَكّلتُم على الله حَقّ توَكُّلِهِ لَرَزَقَكُم كما يَرزُقُ الطيرَ تَغدو خِماصا وتَروحُ بِطانا ” (الترمذي وقال حديث حسن وصححه الحاكم) Абдуллоҳ ибн Умар розияллоҳу анҳу Расулуллоҳ соллаллоҳу алайҳи васалламдан ривоят қиладилар: “Агар сизлар Аллоҳга ҳақиқий таваккул ила боғланганингизда эди, оч кетиб, тўқ қайтган қуш каби ризқланган бўлар эдингиз (Имом Термизий ривоят қилган, ҳасан саҳиҳ деган). Бутун оламлар Роббига ҳамдлар бўлсинки, Одам зурриёдидан қилиб яратди, Муҳаммад соллаллоҳу алайҳи васалламнинг уммати бўлишдек бахтни насиб этди. Қалбларимиз Ўзининг қўлида бўлган Аллоҳ Ўзига суюкли бўлган амалларни билдириб, уддасидан чиққанларни Жаннат башорати билан бахтиёр айлади. Сизларга ҳикоя қилиб бермоқчи бўлганим бу воқеа бир муслиманинг бошидан кечирганларидан бир парчаси, балки Аллоҳга ҳақиқий таваккул ила боғланган қалбга берилган умид муждасидир. ...Фарзандлари билан ёлғиз қолган она ҳам уй-рўзғор ишлари, ҳам тирикчилик ташвиши, ҳам фарзанд тарбияси билан андармон бўлиб, ҳатто вақт қандай тез ўтганини сезмайди. Айниқса, илм йўлида бўлса… Барига улгуриш учун у режаларини юрган йўлида тузади: бомдодгача дарс, намоз вақти, болаларни намозга уйғотиш, нонуштагача таълим-тарбияси билан шуғулланиш, мактабга, боғчага жўнатиш... Баридан фориғ бўлгач эса ўзи севган илм масканига қанот боғлаб учиш ва ҳоказо. Ҳар кун деярли бир хил бошланади. Дарсдан кейин болалар уйга қайтгунча овқат таёрлаб, ОНА бўлиб кутиб олиш. Бу вазифалар тугагач эса… ОТА бўлиб тирикчилик ғамини ейиш!!! Шу хаёллар, режалар оғушида Муҳсина қанча йўл юрганини, манзилга қандай етиб келганини билмай ҳам қолди. Фикру хаёли фарзандларида. Уларга заифалигини билдирмаслик, оғриқларини сезирмаслик учун болалари қучоғига отилган лаҳзаларда бошини тик тутиб, юзида табассум билан қаршилайди, меҳр билан қучади. – Ойижон, келдингизми? – Ойижон, нима олиб келдингиз? – Менга шоколад олиб келдингизми? Фарзандларининг чуғур-чуғуридан хурсанд бўлиб, машаққатларини сездирмаслик учун ҳорғин чеҳрасини “табассум” ниқобига ўраган кўйи сукут билан жавоб беради. Чунки бўлажак олимларнинг, қатъиятли фақиҳларнинг, қориларнинг – уч паҳлавоннинг онаси деган номга лойиқ бўлиши керак-да! Шаштларини қайтаришга, ҳаётдан бездиришга унинг асло ҳаққи йўқ!!! ...Ўзига қолса, Аллоҳни қалбдан таниган банданинг ҳаётини қувончга тўлдириб, заифгина, итоатлигина ёр бўлса! Куннинг хоҳлаган вақтида “Ойижон!” дейилган хитобга “Лаббай!” деб югуриб чиқадиган меҳрибон она бўлса, уйда ўтирса! Яхшиямки, бахтига бош фарзанди анча ақлини таниб, дастёр бўлиб қолган. “Ойижон, саломат етиб келдингизми?” – шу биргина савол қалбига малҳамдек туюлади. “Алҳамдулиллаҳ, шукр!” – шу биргина шукрона унинг бор ҳислари, ташвишлари, ўйлари – борингки, бутун ботинини қамраган енгилгина бир “оҳ” билан ифодаланади... Фарзандлари билан кечки овқатни тановвул қилиб бўлиб: – Қани, қори акалар, дуо қилайлик-чи, Аллоҳ сўраган бандасини яхши кўради! – дейди. Чиройли дуодан сўнг дарсхонасига кириб, ҳамиша ҳамроҳ кутиб, йиғилмайдиган жойнамози устига кучсизгина йиқилди. Бошини саждага қўйганча Аллоҳга бор дардини тўкди: “Аллоҳим! Эшитувчи, мадад берувчи – Ўзингсан! Оламларнинг тарбиясини, махлуқотларинг ризқини зиммангга олиб, бизни ёрдамсиз ташлаб қўйишингга ишонмайман. Мен ожизага ёрдам бер!.. Фарзандларим ризқини етказ, гувоҳсан, энг сўнгги чақамни ҳам ишлатиб бўлдим. Ҳатто нонга ҳам маблағим қолмади... Беҳожат зот Ўзингсан, Ўзингдан ўзгага муҳтож қилма, эй Роббим! Ўзингга ишондим, Ўзингга таваккул қилдим... Роббим!.. Кўзёшлари жойнамоз узра сизиб тушаркан, қалби енгил тотрганини ҳис қилиб, ўрнидан турди. Яна ҳар доимгидай табассум билан хонасидан чиқиб, тунга қадар болаларнинг дарслари билан машғул бўлди. Ўринларидан жой олган “чуғурчуқ”лар учун бугунги кун “Ёсин” қироати билан якунланди. Ҳар бирининг юзидан ўпиб, устини ёпиб, бир оз қараб турди-да, чироқни ўчириб, дарсхонасига кирди. Негадир дарс миясига кирмас, кўнглига ҳеч нарса сиғмас эди. Шу тобда бутун борлиғини қандайдир ҳис чулғаб олди. Ўнг тарафида дарддоши, сирдоши, неча йиллик ҳаётига гувоҳ суюкли жойнамози ўзига чорларди, гўё. Пешанаси сажда тафтини ҳис қилганида, шу ҳолатда кўпроқ қолишни хоҳлади. Қанча вақт ўтганини сезмади-ю, аммо том маънода Холиқнинг ҳузурида Унинг Азаматига таслим бўлганини, қалбига сакина тўлганини сезди. Шукрини чиройли дуолар билан якунлади. Тонгда телефонидан таралган азон овозидан уйғонди. Бомдод кирибди. Намозини хушуъ билан адо этишга уринса-да, тушида эшитган ояти шуурини тарк этмади, қайта-қайта такрорланаверди: فإن تولوا فقل حسبي الله........ فإن تولوا فقل حسبي الله................ Қуръонни тўлиқ ёдламагани боис, оятнинг давомини ҳарчанд уринса ҳам эслолмади. Болалар уйғониб, боғча, мактабга кетадиган пайт ҳам бўлиб қолибди. Ювинтириб, кийинтираркан, дилини ўртаётган савол кичкинтойининг тилидан чиқди: “Ойи, чой ичмадик-ку? Нон ейман...” Кўнгли бўлмай, эшикни қайта очди, ҳеч бўлмаса болалар иссиқ чой ичиб кетишсин. Бир пиёладан иссиқ чой ичилди. Унгача сумкаларни, шкаф, китоб жавонларни нимадир чиқиб қоладигандек титкилаган Муҳсина қўлида уч дона пластик карта билан чиқиб келди. Иккитасининг қаёқдан келиб қолганини билмайди. Биттаси авваллари ишлатадиган картаси бўлиб, 2-3 ойдан буён блокланиб, ишлатилмай ётган эди. Код рақамларини ҳам тахминан эслайди. Ичидан ҳеч бўлмаса, уч ёки беш минг сўм нон пули чиқиб қолар, деб чўнтагига солиб олди. Кенжатойининг “Ойи, нон ейман!..” деган гапига: “Йўлда биринчи учраган дўкондан олиб бераман, иншааллоҳ”, деб жавоб берди-ю, бутун қалби ила Аллоҳга таслим ҳолатда йўлга тушди. ...Ҳали эрта бўлгани учун дўконлар ёпиқ эди. “Ойи, ану мадажин очик экан…” Кичкинтойи қўлчаси билан ишора қилган тарафга қараб юрди. “Ойи, пече ҳам олинг!..” “Аллоҳ, ҳеч бўлмаса беш минг сўм чиқса ҳам розиман, ёрдам бер!” дея пичирлаганча дўконга кирди. Салом берди ва: – Печенье неча пул? – деб сўради. – Ўн тўрт минг… “Бисмиллаҳ” деб пичирлаб олди ва дадил оҳангда: – Шу пластикнинг ҳисобини текшириб беринг. Етса, печенье ҳам оламан! – деб қўлидаги пластиклардан бирини таваккал сотувчига узатди. “Код рақамини сўраса, нима дейман? Аввалги ишлатилган кодлардан бирини айтиб кўраман. Зора, мос тушиб қолса?!” хаёлидан ўтказди Муҳсина. – Коди? – Тўртта етти…\n...Юраги дукирларди, коди нотўғри шекилли... Ё, Аллоҳ... Аллоҳим, ёрдам бер!.. Ҳеч бўлмаса нон пули... ҳеч бўлмаса, беш минг… Терминалнинг узун шиғиллаши юрагининг шувиллаши билан ҳамоҳанг бўлиб кетди. Сотувчи пластик билан бирга ҳисобни аниқлаш чекини узатди… Оxирги илинжи… Юрак ютиб, қоғозга қаради-ю, тиззалари қалтираб, ерга йиқилишига бир баҳя қолди. Йўқ-йўқ, мадорсизликдан эмас, умидсизликдан ҳам эмас… Балки қалбидаги Аллоҳга бўлган ишонч яна бир карра исботини топганидан, таваккули Аллоҳдан мукофот бўлиб қайтганидан!.. Ўша бир парчагина қоғоз унинг ишончи, умиди, дуолари бекор кетмаганига гувоҳлик бериб турарди! Қани эди, атрофда ҳеч ким бўлмаса-ю, саждага йиқилиб, тўйиб-тўйиб йиғласа, Аллоҳга қодир бўлганича ҳамд айтса!.. Аллоҳ таоло Ўз қудратини кўрсатган эди! Қўлидаги парча қоғозда ушбу ёзув бор эди: 500.000 Тушида эшитган ояти ёдига тушди:\nفإن تولوا فقل حسبي الله لا اله الّا هو عليه توكلت و هو رب العرش العظيم “ Бас, юз ўгириб кетсалар, сен: “Менга Аллоҳнинг Ўзи етарли. Ундан ўзга ибодатга сазовор Зот йўқ, Унга таваккул қилдим, У улуғ Аршнинг Роббидир”дегин!” (Тавба сураси, 129-оят). ...Воқеанинг давомини Муҳсинанинг ўзидан эшитинг: “Ўша куни фарзандларим кичкина бўлишларига қарамай, таваккулнинг не эканини жажжи қалблари билан ҳис қилдилар. Мен эса пластигимда шунча пул қандай пайдо бўлганини ҳалигача тушунолмайман. Ҳисобимдаги маблағ тугагандан кейин бу пластикни умуман ишлатмаган эдим. Ҳозир ҳам ишламайди. Лекин бир нарсани аниқ биламан ва иймон келтираман: Аллоҳ ўта яқин, ўта эшитувчи – Унга боғланган, таваккул қилган қалбларни нажотсиз ташлаб қўймайди!..”\nГўдак тилидан (саккизинчи кун...)\n07:58 / 24.12.2016 1601\n23:36 / 19.02.2019 891\nКим умрининг зиёда бўлишини истаса, силаи раҳм қилсин\nИсломда қариндошлик алоқаларини боғлаб туриш ҳар бир мусулмон учун вожиб қилинган. Бу алоқани узиш эса ҳаромдир. Аллоҳ таоло бундай деб буюради «Қариндошга давоми...\n08:31 / 12.11.2016 3768\nҚалб муҳрланганининг аломати қандай бўлади?\nСавол Ассалому алайкум, Устоз, бир саволим бор эди. Қалб муҳрланганининг аломати қандай бўлади Агарда қалб муҳрланса, уни очиш йўллари борми Мен илм олиб юрардим, давоми...\n22:50 / 04.12.2016 3586


1-тур. 13 июнь, соат 21:00\n10.Жовани Дос Сантос\n2.Бенуа Ассу Экотто\n' Эътиборингиз учун раҳмат. Яна бир соатдан кейин бўладиган Испания-Голландия учрашувидан ташкил этиладиган онлайн трансляцияни ҳам ўтказиб юборманг\n90+4' Ўйин якунланди! Мексика-Камерун - 1:0! Мексикаликлар муҳим ғалабани қўлга киритишди!\n90+2' Вуҳ, Чичарито жарима майдончаси ичида тўпга бош билан зарба бера олмади!\n90' Камерунда жуда яхши имконият юзага келди. Муканжо ўнг қанотдан етказилган тўпни бош билан зарба берди. Гильермо Очоа сакраган ҳолда тўпни эгаллаб олди!\n87' Вуҳҳҳҳ! Камерун ҳисобни тенглаштириши мумкин эди! Ҳужум ўнг томондан жарима майдончасига ёриб кирган футболчи йўналиши бўйлаб давом эттирилди. Дарвозабон майдончасига етказилган тўпни мексикалик ҳимоячи ён томонга қайтариб юборди!\n85' Мексика тезкор қарши ҳужумга ўтиши мумкин эди. Аммо улар тўхташди ва тўпни назорат қилишмоқда\n82' Чичарито жарима майдончаси ичида тўпни қабул қилди ва сўнгги чизиқ олдида тўпни дарвозабон майдончаси томон етказди. Фабиан тўпга бироз кеч қолди. ҲИмоячи тўпни узоқлаштиришга муваффақ бўлди\n81' Камерун бурчак тўпини ўйинга киритди. Шупо-Мотинг тўпни дарвоза томон тўғри бура олмади\n78' Александр Сонг майдонни тарк этди. Унинг ўрнига Пьер Вебо туширилди\n76' Натижада ҳимоячи огоҳлантириш олди. Камерун ушбу стандарт вазиятни бартараф эта олди\n76' Мексика барибир анча тартибли ва жамоавий ўйин намойиш қилмоқда. Ҳозир шимолий америкаликлар ҳужумни чап қанотдан ташкил қилишиб, Фабианни олдинга бошлашди. ҲИмоячи Ноункеу эса жарима майдончаси остонасида уни қўполлик билан тўхтатди\n74' Мексикаликлар Камерун жарима майдончаси атрофида тезликда комбинация ташкил этишди. Чичарито сўнгги дамда ҳимоячи билан тўп учун курашда ютқазди\n73' Хавьер Эрнандес майдонга тушди. У гол муаллифи Орибе Перальта ўрнига ўйинни давом эттиради\n72' Нканжу ўнг қанотдан олдинга ўтди ва жарима майдончасига етказган тўпи жамоадошларига аниқ етиб бормади\n70' Мексика асло ҳимояга ётаётгани йўқ. Кўпроқ тўпни назорат қилишга эътибор қаратмоқда.\n69' Андрес Гуардадо ўрнига Марко Фабиан туширилди. Мексикада бўлди бу ўзгариш\n67' Камерун ҳужум ташкил этишга уринади. Ҳозирча уринишларда самара кўзга ташланаётгани йўқ\n66' Ҳужумчи ўрнидан турди, ўйин давом этади\n66' Это'О жароҳат олган кўринади, у майдонда ётибди\n62' Жамоадошлари Дос Сантосни чиройли узатма билан жарима майдончасига ичига бошлашди ва Жованни ўз вақтида зарба берди. Камерунлик посбон зарбани қайтарди. Тўпга биринчи бўлиб етиб келган Итанж эса дарвозани ишғол қилди!\n62' ГООООЛЛЛЛЛ!!!! Ниҳоят Мексика ҳисобни очмоқда! БУ сафар гол инобатга олинди!\n60' Африкаликлар бурчак тўпидан самара чиқара олишмади!\n59' Вууууҳҳҳ! Ассу Экотто томонидан йўлланган зарба жонли деворга тегиб, шундоққина дарвоза устуни ёнгинасидан ўтиб кетди!\n57' Ўйиндаги дастлабки сариқ карточка. Эктор Морено ўзидан ўтиб кетаётган камерунлик футболчини тўхтатиб қолди\n56' Яшил рангдаги футболчилар ҳужумни марказдан чап қанотга кўчиришди. Ярим ҳимоячи тўпни жарима майдончаси томон етказаётганида тўп ҳимоячига тегиб, дарвозабонга насиб этди.\n55' Алекс Сон оёғига зарба берилди. "Барса" футболчиси оғриқни ҳис қилган ҳолда ўрнидан турди\n52' Африкаликларнинг ҳужуми хавфли тус олгандек бўлди. Чап қанотдан тўп дарвозабон майдончасига етказилди, тўп эса ҳимоячининг оёғига тегиб, дарвозабоннинг қўлига бориб тушди\n48' Вууууҳҳҳҳҳ! Энди Мексиканинг ўзи ўта қулай имкониятдан фойдалана олмади! Камерун дарвозабони Итанж жамоасини қутқарди! Орибе Перальта бирга-бир вазиятда гол ура олмади. Унинг зарбаси посбоннинг оёғига тегиб қайтди\n' Ҳозирча Мексика-Камерун - 0:0. Шунга қарамай, қизиқарли ўйин бўлди. Мексиканинг битта ҳаққоний голи ҳисобга олинмади. Танаффус.\n45' Бурчак тўпидан кейин Мексика яна бир хавфли вазиятни юзага келтирди. Ҳужумчи жуда қулай вазиятда тўпни бошо билан дарвозага жойлай олмади. Боз устига, у офсайдда қолганди\n44' Шунга ўхшаш вазиятда Жованни дос Сантос тўпни йўқотди\n43' Это'О жарима майдончаси ичида тўпни қабул қилди ва икки ҳимоячи орасидан ўтиб кетмоқчи бўлди. Бироқ тўпни йўқотди\n37' Ўйин темпи бироз тушди. Вазият тенг ҳозирча\n32' Камерунлик футболчига нисбатан фол ишлатилди. Алекс Сонг томонидан етказилган тўп ҳам, кейинчалик берилган зарба ҳам мексикаликлар томонидан қайтарилди\n29' Яна бош ролда ўша лайснмен! Тўп бурчакдан етказилди ва қайсидир футболчининг боши орқали тўп ҳақиқатда офсайд ҳолатда турган Жованни дос Сантосга келиб тушди. У эса даврозанинг бўш қолган қисмини бош билан ишғол қилди. Такрорий лавҳада эса тўп бурчакдан узатилганидан кейин камерунлик футболчининг бошига тегиб, Жованнига бориб тушганди! Офсайд ҳисобланмайди бу вазиятда! Тан олиш керак, лайнсмен бу вазиятда тўп кимга текканини кўра олмаслиги мумкин, уни кўп футболчилар тўсиб турганди! Аммо бош ҳакам буни кўриши ва ҳакамлар жамоавий ҳаракат билан голни ҳисоблашлари керак эди!\n28' Ўйин ёмғир остида давом этмоқда. Бразилияда кун эндигина тушдан оққанини инобатга олсак, бу ёмғир ҳаво ҳароратин салқинлаштиради. Бу яхши\n27' Жарима тўпи чиройли тарзда жарима майдончасига узатилди. Аммо икки мексикалик футболчилар МАркес ва Морено тўпга баравар сакрашди ва бир-бирларига халал беришди. Вахоланки, Камеруннинг бирорта футболчиси уларга халал бермаётганди\n26' Мексика ўнг қанотдан жарима зарбасини тепиш ҳуқуқини қўлга киритди\n23' Камеруннинг бурчак тўпи хавфли зарба берди. Бош билан берилган зарба кутилмаганда ЭтоОга тегиб қайтди\n22' Оҳоҳоҳо ЭтоОООООООООО!!! Камерунликлар чап қанотдан ҳужум ташкил қилишди ва тўп Самуэлга етказилди. "Челси" ҳужумчисининг чап оёқда 10 метрлардан йўллаган зарбаси дарвоза устунига тегиб, майдонни тарк этди!\n21' Камерун майдон марказида рақибга нисбатан прессинг уюштириб, уни хато қилишшга мажбур қилди. ҲИмоячи майдон марказида ўйин қоидасини бузиш эвазига африкаликларнинг хавфли ҳужумини олдини олди\n18' ЭтоО дарвозабон билан бирга бир вазиятга чиқиши мумкин эди. Мексикалик ҳимоячи сўнгги паллада бир амаллаб майдон ташқарисига чиқариб юборди\n16' Камерун бурчак тўпини ишлади. Тўп бир неча маротаба ҳавода айланганидан кейин камерунликлар ҳисобни очишди. Бироқ ҳужумчи офсайдда қолганди. Бу сафар ҳакам адашмади\n14' Африкаликлар жисмоний жиҳатдан бақувват ҳисобланишади. Аммо мексикаликлар жуда чидамли халқ тоифасига киради. Улар тинимсиз босим уюштиришмоқда\n11' Вуҳҳҳ, МЕксика тўпни дарвозага йўллади, бироқ лайнсмен Жованни дос Сантоснинг голини бекор қилди. 10-рақам эгаси ўнг қанотдан тўп узатилаётганда икки ҳимоячи билан бир чизиқда турган тургани такрорий лавҳада кўринди\n8' Мексикалик футболчи деярли майдон марказидан бирга-бир вазиятга чиқиб бораётганди, бироқ у тўпни офсайдда турган ҳолда қабул қилди деб топилди\n7' Мексика тўпни жарима майдончасигача олиб кирди ва дарвозабон майдончаси томон узатилган тўпни марказий ҳимоячи қайтариб юборди.\n5' Ташаббус кўпроқ мексикаликларда. Камерун буни нормал қабул қилган ҳолда, ҳозирча ишончли ҳимояланмоқда. Камерун ўз вақтини кутмоқда.\n3' Дастлабки дақиқаларга энг қисқа таъриф - РАЗВЕДКА!\n' Ўйинни колумбиялик ҳакамлар бошқариб боришади\n' Жамоалар майдонга чиқиб келишди ва давлатлар мадҳиялари янгради\n' Мексика-Камерун ўртасидаги дуранг эса Хорватияга маъқул келса ажабмас\n' Бугунги ўйин шуниси билан ҳар иккала жамоа учун муҳимки, бугун ютқазган жамоа амалда нимчорак финалга чиқиш имкониятини қўлдан чиқаради. Боиси, ҳали Бразилия билан ўйин кутиб турибди. Боз устига, Хорватия охиригача курашади.\n' Барчангизни Мексика-Хорватия ўйинидан ташкил этиладиган онлайн трансляцияник узатиб боришга таклиф этамиз\n' Ўйин бошланишига бир неча дақиқа қолмоқда\n' Бугун ЖЧ-2014нинг иккинчи куни. Мусобақадаги иккинчи ўйин "А" гуруҳининг бошқа икки вакили — Мексика ва Камерун ўртасида бўлиб ўтади


Тошкент шаҳри Нукус кўчасида жойлашган уйлар фасади.\nТошкентлик рассомлар "президент трассаси"¸ қолаверса Шанхай ҳамкорлик ташкилоти президентлари автокарвони ўтадиган кўчалардаги устахоналаридан маҳрум бўлмоқда.\nБундан ташқари¸ Буюк Ипак йўли метросини Қуролли кучлар музейи билан боғлайдиган Мирзо Улуғбек шоҳкўчасидаги рассомларнинг устахоналарини ëпиш ҳақида ТСЖ ( Бинолар бошқарув идораси) вакиллари қоғоз олиб келиб беришган.\nБу кўчада таниқли ўзбек рассомлари Неъмат Қўзибоев¸ Исфандиëр Ҳайдаров ва Леким Иброҳимов устахоналари бор.\nБундан олдин деразалари "трасса" га қарагани сабабли Ўзбекистон Халқ рассоми Ғафур Қодиров¸ Рональд Клеер, Хуршид Зиёхонов каби 12 нафар рассом ўз устахонасидан маҳрум қилинган эди.\n- Бугун ШҲТ деб келишди. Кеча эса қандайдир саммитга тайергарлик деган баҳонада, лекин аслида ИШИД кириб келади, деган ваҳимада "трасса" (президент ҳаракатланадиган йўлнинг шартли номи -таҳр.) бўйлаб қўшимча чоралар нуқтаи назаридан, "перестройка" кетаяпти. Устахонани бўшатинглар¸устахона шаҳарни портит қилаяпти¸ деб рассомларга тазйиқ қилишмоқда. "Горький-Дом"нинг тепасидаги тўртта блокнинг ҳар бирида рассомлар устахоналари мавжуд. Деразалари "трасса" га қарагани сабабли Ғафур Қодиров устахонасининг ҳамма ойналарини алюкабонд билан қоплаб ташлашди. Рассомга нур керак¸ табиий қуëш нури. Мулозимлар буни тушунмайди¸" дейди манба.\nЎзбекистон Бадиий академияси раҳбариятига яқин Озодлик манбасининг билдиришича¸ аслида саммит ва хавфсизлик баҳонасида¸ рассомлик устахоналари жойлашган жойга харидор чиққани боис ҳар хил баҳоналар билан уларни сиқиб чиқариш ишлари кетмоқда:\n- Шаҳар марказидаги Дипломатия институти ëнида рассомлик устахоналари бор. Элитний жойлар булар. ТСЖ ҳам¸ архитектура ҳам ўша ерни сотиб олмоқчи бўлган бойваччаларни обслуживать қилади. Шу пайтгача чет элга кўчиб кетган ëки ўлиб кетган рассомларнинг устахоналарини тортиб олиб¸ бузиб ўрнига бошқа бино қуришди. ШҲТ¸ ëки президент трассаси¸ деган гап баҳона¸ дейди суҳбатдош.\nШҲТ саммити арафасида нафақат рассомлар¸ балки деразаси кўчага қараган оддий шаҳарликлар ҳам ТСЖ мулозимлари хархашасини бажариш мажбуриятида қолмоқда.\nШҲТ тадбирлари арафасида биноларнинг ташқи кўринишини қайта реконструкция қилиш ишлари бошланиб, турар жой ва ташкилотлар биноларининг қорайтирилган ойналари, кондиционер ва сунъий йўлдош антенналари олдириб ташланди.\nОзодлик манбасининг айтишича Нукус кўчасининг Бобур кўчасидан бошлаб Абдулла Қодирий кўчасигача бўлган ҳудуди, сўнгра Мустақиллик кўчасигача бўлган ҳудуддаги уйлар фасади пенопластдан ясалган декоратив безаклар билан қопланган.\nМиробод туман ҳокимлигидаги Озодлик манбасининг айтишича¸ бу кўчани кенг кўламли ободонлаштириш борасида Вазирлар Маҳкамасининг махсус қарори мавжуд:\n- ШҲТ тадбири асосий сабаб эмас. Умуман президент трассасидаги кўчага ёндош ҳудудларнинг архитектура қиёфаси янгилаш¸ кўчанинг ёритиш тизимлари, тротуарлари, фаввораларини таъмирлаш ҳақида қарор бор¸ дейди Озодлик манбаси.\nОзодликка маълум бўлишича¸ гап Вазирлар маҳкамасининг “Тошкент шаҳри магистрал кўчаларини реконструкция ва модернизация қилишга доир қўшимча чора-тадбирлар тўғрисида”ги 227-сонли қарор ҳақида кетмоқда.\nАна шу қарорни тез бажариш учун кўп қаватли совет уйларининг фасади пенопласт модуллар билан хўжакўрсинга безатилмоқда.\nОзодлик билан суҳбатлашган тошкентлик дизайнер Ренат Абдуллаев вазиятнинг кулгили тарафига эътибор қаратди:\n- Дипломатия институти ëнидаги уйни пенопласт билан безатиб қўйишибди. Агар билсангиз илгари унинг пастида “Туркуаз” дўкони бор эди. Дўкон эгалари қамалиб¸ бино бўш ëтган эди. Хуллас¸ ўша бино деразаларининг тагига ҳам пенопласт токча қилишиб жигар рангга бўяб қўйишибди. Худди мармардан қилинган¸ дегандай. Кимдир унинг устига гултувак қўйган экан¸ синиб кетган. ТЖК дан келиб¸ "тузатиб қўй"¸ дейишди. ПВА клей билан ямаб қўйишди. Эртага иссиқда эриб кетади бу пенопласт. Эсингизда бўлса¸ шу кўчага соатлар ўрнатушувди. Кўчада тик турадиган соат. Ўша соатлар ҳам иссиқда қийшайиб эриб кетган эди¸ дейди суҳбатдош.


Россияда коронавирус юқтирганлар сони 10 мингдан ошди\nКоронавирусга чалинганларнинг асосий қисми Москвада.\nРосссияда 9 апрель ҳолатига қараганда, коронавирусга чалинганлар сони 10 минг 131 кишига етди. Сўнгги 24 соат ичида 13 киши ўлди, 118 киши соғайди. Бу билан жами ўлганлар сони 76 кишига, соғайганлар сони 698 киишга етди.\nРасмий маълумотда айтилишича, коронавирус инфекциясига чалинганларни аниқлаш бўйича бир миллионта тест ўтказилган.\nАйни пайтгача Россиянинг Чукотка, Ненец мухтор округи, Олтой ва Тива Республикаларидагина коронавирус аниқланмаган.\nКоронавирусга чалинганларнинг асосий қисми Москва шаҳри, Москва вилояти, Санкт-Петербург шаҳри, Брянск вилояти ва Коми Республикаси турғунларидир.


Қоидалар асосида 16.05.2020 13:41\nФақат коронавирус тестидан ўтганлар поездга чиқарилади\n18 майдан Тошкент шаҳридан вилоятларга темир йўл қатнови қайта йўлга қўйилади, йўловчилар нималарга эътибор бериши лозим?\nМамлакатимизда коронавирус пандемияси тарқалишининг олдини олиш юзасидан бир қатор тизимли чора-тадбирлар амалга оширилмоқда. Хусусан, жорий йил 13 май куни Президентимиз Шавкат Мирзиёев раҳбарлигида ўтказилган видеоселектор йиғилишда “яшил” ва “сариқ” ҳудудларда санитария-гигиена талабларига қатъий амал қилган ҳолда хизмат кўрсатиш турларига босқичма-босқич рухсат бериш мумкинлиги белгиланди.\nШунга мувофиқ, 2020 йил 18 май кунидан бошлаб, Тошкент шаҳридан Навоий, Бухоро, Қарши шаҳарларига “Афросиёб” тезюрар поезди ҳамда Фарғона водийсига темир йўл қатнови (бориш ва қайтиш) қайта йўлга қўйилади.\nШу билан бирга темир йўл қатновларини ташкил этишда барча карантин қоидаларига амал қилиш, шу жумладан, йўловчилар сонини камайтириш, дезинфекция қилиш ва бошқа санитария талаблари сўзсиз бажарилиши талаб этилади.\nУшбу вақтинчалик тартибга барча тўлиқ риоя қилиши шарт.\nПоездларга чиқишда йўловчилар санитария-эпидемиологик осойишталиги агентлиги томонидан коронавирус инфекциясига тест таҳлиллари олинганига 120 соатдан кўп бўлмаган ва таҳлил натижаси “манфий” эканлиги ҳақидаги маълумотномага эга бўлишлари керак. Темир йўл вокзаллари ҳудудига киришда барча йўловчилар бир марталик ҳимоя ниқоблари ва қўлқопларда бўлишлари, вокзалларда ижтимоий масофани сақлашлари ҳамда йўналтирувчи махсус тасмалар бўйлаб ҳаракатланишлари шарт.\nЙўловчилар поезд вагонларига ижтимоий масофани сақлаган ҳолда жойлаштирилади. Поездларга электрон чипталар онлайн тарзда сотилади. Электрон чипта олиш имконияти бўлмаган йўловчилар, ўрнатилган тартибда дезинфекция ишлари амалга оширилгандан сўнг, темир йўл вокзаллари кассаларидан чипта олишлари мумкин бўлади. Чипта олган йўловчилар томонидан йўловчилар сўровномаси (маршрут варағи) тўлдирилади.\nРеспублика махсус комиссияси томонидан карантин даврида маҳаллий йўналишларда темир йўл қатновларини йўлга қўйишнинг вақтинчалик тартиби тасдиқланди. Мазкур вақтинчалик тартиб талаблари билан “Ўзбекистон темир йўлари” АЖнинг расмий веб сайти орқали тўлиқ танишиб олишингиз мумкин.\nТошкент шаҳридан Навоий, Бухоро, Қарши шаҳарларига “Afrosiyob” тезюрар поезди ҳамда Тошкент – Андижон йўналишида қатнови йўлга қўйиладиган поездлар ҳаракат жадвали қўйидагича:\n2020 йил 18 май куни эрталаб соат 7:00 дан Тошкент – Навоий –Бухоро йўналишида 762-сонли, ўша куни соат 16:28 дан Бухоро – Навоий – Тошкент йўналишида 761-сонли;\n2020 йил 18 май куни эрталаб соат 8:00 дан Тошкент–Қарши йўналишида 760-сонли, ўша куни соат 17:58 дан Қарши – Тошкент йўналишида 759-сонли “Afrosiyob” юқори тезликда ҳаракатланувчи поездлар;\n2020 йил 18 май куни эрталаб соат 8:05 дан Тошкент Жанубий вокзалидан Тошкент–Андижон йўналишида 60-сонли ва ўша куни соат 15:33 дан Андижон –Тошкент йўналишида 59-сонли йўловчи поездлар ҳаракати бошланади.


VK89304HUM чангюткичи – уй бекаларига энг қулай ёрдамчи\n15:15 / 05.12.2017\nLG’дан чанг компрессияси тизимига эга VK89304HUM чангюткичи фавқулодда куч билан жиҳозланган. Ҳамма гап чангни уч карра пресслашда.\nКомпрессор тизими ноёб компрессион парракдан фойдаланади, у контейнерга тушадиган чангни пресслайди, бу эса ушбу технология бўлмаган моделлар билан солиштирганда 3 мартага кўпроқ чангни сиғдириш имконини беради.\nVK89304HUM чангюткичи эскирган чангга мўлжалланган қопчалар ўрнига, Компрессор тизимига эга махсус контейнер билан жиҳозланган, шу тариқа уй тозалаш оддий ҳамда ёқимли жараёнга айланиб, Сизнинг вақтингизни анча тежайди. Дунёдаги биринчи чангни механизацияланган пресслаш технологиясининг афзалликлари нимада? Айланувчи паррак Сиз чангюткични ёқишингиз ва уй тозалашга киришишингиз билан чангни автоматик тарзда пресслайди. Чанг ва кир ҳаводан ажралиб, пресслаш учун контейнерга йиғилиши туфайли, ҳаво оқими циклоник тизимдан эркин ўтади ва уни ифлослантирмайди, чангюткичнинг ўзига тортиш қувватини пасайтирмайди. Контейтерни бўшатиш эса анча камроқ амалга оширилади. Контейнер ичидаги айланувчи нооддий паррак чангни пресслайди ва қўшимча жой билан таъминлайди. Дарвоқе, Сиз Компрессорнинг двигатели ишдан чиқиши мумкинлиги борасида ташвиш тортмасангиз ҳам бўлади, унга 10 йиллик кафолат тақдим этилган.\nVK89304HUM чангюткичи яна шу билан ҳайрон қолдирадики, аллергияга мойиллиги бўлган кишиларга идеал мос тушади. Контейнернинг уч карра компрессия технологиясига эга енгил ва гигиеник тозаланиши чангни қалин ва ихчам брикетларга айлантиради, шунинг учун, Сиз контейнерни тозалаб туриб, хонадаги ҳаво ифлосланишидан қочишингиз мумкин. Ушбу моделда HEPA 13 фильтри ҳам бор. Тўрт қатламли кўмирли фильтр чангнинг зарарли заррачаларини ушлаб қолади ва чиқиш чоғида тоза ҳаво билан таъминлайди. Шу тариқа уйда соғлом атмосфера йўқолмайди.\nVK89304HUM чангюткичи уйни тозалаш жараёнини тез ва енгил қилишга мўлжаллаб яратилган. Сиз LG’нинг янги чангюткичи билан мобиллиги, турли ҳажмдаги насадкалари ва телескопик алюминийли трубкаси борлиги туфайли тозалаш энг қийин бўлган жойларни ҳам тартибга келтиришингиз, каравот ва шкафлар остидаги ўта ингичка бўшлиқларни тозалашингиз мумкин.


Обама Сурия режимини огоҳлантирди\nАҚШ Президенти Барак Обама Сурия режимини кимёвий қуроллар ишлтилишининг "катта оқибатлари"дан огоҳлантирди.\nПрезидент Барак Обама Сурия режими ва бу мамлакатдаги можаронинг бошқа иштирокчиларини кимёвий қурол қўллашдан огоҳлантирди. Акс ҳолда Қўшма Штатлар Суриядаги бўҳронни ҳал қилишда ҳарбий аралашувга оид қарашларини ўзгартириши мумкинлигини таъкидлади АҚШ президенти.\nПрезидент Барак Обама душанба куни Оқ уйда қилган чиқишида Сурия Президенти Башар ал-Ассад режими кимёвий қуролларни ишлатса ёки бир жойдан бошқа жойга кўчирса, Қўшма Штатлар бу мамлакатдаги бўҳронни қандай ҳал қилишга доир ёндашувини ўзгартириши мумкин, дея баён қилди.\nОбама “ҳозирча” Суриядаги вазиятни ҳал қилиш учун ҳарбий аралашувга доир буйруқ бермаганини таъкидлади. Лекин, дея огоҳлантирди АҚШ раҳбари, Ассад ва “можаронинг бошқа иштирокчилари” кимёвий қуролларни ишлатиши ёки жойидан жилдириши “қизил чизиқ”ни кесиб ўтишни англатади ва ҳарбий интервенцияга оид АҚШ ёндашувини ўзгартиради.\n- Агар кимёвий қуролларнинг ҳаракатланиши ёки кимёвий қуролларнинг ишлатилишини кўрадиган бўлсак, бунинг катта оқибатлари бўлади, деди Обама.\nСурия ўтган ойда илк бор ўз ихтиёрида кимиёвий ва биологик қуроллар борлигини тан олган ва “ташқи агрессия” рўй берадиган тақдирда уларни ишга солиш билан таҳдид қилган эди.\nАссад бошчилигидаги ҳарбий режим ихтиёрида 1980 йилларда Саддам Ҳусайн Эрон ҳамда Ироқдаги курдларга қарши ишлатганга ўхшаш хантал гази ҳамда одамнинг асаб тизимини ишдан чиқарувчи табун ва зарин кимёвий моддалари борлиги айтилади. Бу моддалар ракета, бомба ва снарядлар ёрдамида ишга солиниши мумкин.\nОбама бундай қуролларнинг ишлатилиши ёки бошқа жойларга кўчирилиши можаронинг минтақа бўйлаб ёйилишига олиб келишини таъкидлади.\n- Бу масала фақатгина Сурияга тааллуқли эмас. Бу масала минтақадаги иттифоқчиларимиз, жумладан Исроилни ҳам ташвишлантиради. Кимёвий ёки биологик қуроллар исталмаган одамлар ихтиёрига ўтиб қолиши мумкин бўлган вазиятга йўл қўя олмаймиз, деди Обама.\nҒарб давлатлари ва Исроил Суриядаги кимёвий ва биологик қуроллар жанггари гуруҳлар қўлига тушиб қолиши эҳтимолидан хавотир билдирган.\nИсроил агарда Сурия режими ҳомийлик қиладиган Ҳизбуллоҳ жанггарилари вазиятдан фойдаланиб, кимёвий қуролларни ўз назоратига олса, бу вазиятга “дарҳол ва қатъий куч билан аралашиши”ни айтиб келмоқда.\nАйни пайтда, АҚШ раҳбарининг душанба кунги баёнотига Россия ва Хитой эътироз билдирди. Сешанба куни Россия Ташқи ишлар вазири Сергей Лавров Москвада Хитой давлат маслаҳатчиси Даи Бинггуо билан учрашувдан кейин қилган чиқишида Сурия бўҳронига бир томонлама тарзда ташқаридан қилинган аралашув халқаро меъёрларга зид бўлишини таъкидлади.\n- Россия ва Хитой ўзаро ташқи сиёсий координация доирасида қабул қиладиган қарорлар мос келиши лозим бўлган аниқ мезонларга эга. Бу мезонлар халқаро қонунлар меъёрлари ва БМТ низомида келтирилган принципларга қаттиқ риоя қилиш ҳамда уларнинг бузилишига йўл қўймаслик эҳтиёжидан иборат. Шунинг учун биз бу мезонларни тегишли тарзда амалда қўллаймиз ва менимча, бугунги вазиятда бу энг тўғри йўлдир, деди Лавров.\nШу билан бирга Лавров Россия ҳам Сурия ихтиёридаги кимёвий қуроллар борасида ташвиш билдиргани ва Дамашққа уни ишлатиш билан таҳдид қилиш қабул қилиб бўлмайдиган ҳолат экани тўғрисида билдирганини қўшимча қилди.\nЛекин, деди у, Сурияга қарши ташқи кучнинг ишлатилишига оид қарор фақатгина БМТ Хавфсизлик кенгаши томонидан қабул қилиниши лозим.\nРоссия ва Хитойнинг хавфсизлик кенгаши доирасида ал-Ассад режимини ҳокимиятдан кетишга мажбурловчи ҳужжатларга вето қўйиб келаётганидан ҳафсаласи пир бўлган Ғарб ва Араб давлатлари Суриядаги вазиятга таъсир қилишнинг бошқа йўлларини қидирмоқда.\nАйни пайтда, Сурияда қарийб 18 ойдан бери давом этаётган можаро шиддати пасайгани йўқ. Душанба ва сешанба кунлари мамлакат шимолидаги Алеппо шаҳри ҳамда жанубдаги Дараа ва пойтахт Дамашқнинг бир нечта маҳалласида жанглар давом этди.\nБМТ ҳисоб-китобларига кўра шу пайтгача можарода ҳалок бўлганлар сони 18 мингдан ошган, Суриядан қочганлар 170 минг, ўз жойларини ташлаб кетишга мажбур бўлганлар ва ёрдамга муҳтожлар эса 2,5 миллиондан ошиқ одамни ташкил қилган.\nДушанба куни Суриянинг Алеппо шаҳридан репортажлар тайёрлаётган япониялик аёл журналист ўлдирилди. Япония Ташқи ишлар вазирлигига кўра, 45 ёшли Мика Ямомото Алеппода журналистик фаолиоятини амалга ошираётганда “отишма ичига тушиб қолган”.\nСурия Инсон ҳуқуқлари обсерваторияси ташкилоти Алеппода яна уч хориж журналисти бедарак кетганини айтмоқда.


Туркияда фавқулодда ҳолат яна 3 ойга узайтирилиши мумкин\n15:27 / 29.09.2016\nТуркияда амалда бўлган фавқулодда ҳолат яна 3 ойга узайтирилиши мумкин. Бу ҳақда мамлакат президенти Ражаб Тойиб Эрдўғанга асосланган ҳолда Reuters агентлиги хабар берган.\nУ бу қарор халқ томонидан қўллаб-қувватланишига умид билдирган.\nAnadolu агентлиги маълумотига кўра, Туркия миллий хавфсизлик кенгашининг йиғилиши якунларига кўра, ҳукуматга фавқулодда ҳолат тартибини Туркия ҳукумати, шунингдек фуқаролар эркинлиги ва ҳуқуқлари ҳимояси учун яна узайтириш таклифи берилган.\nФавқулодда ҳолат 21 июль куни маҳаллий вақт билан соат 01:00 дан бошлаб уч ой муддатга жорий этилганди.\nТуркия президенти Ражаб Тойиб Эрдўған ҳарбий тўнтаришга уринишдан сўнг мамлакатда фавқулодда ҳолат жорий этилишини маълум қилганди. Ўшанда у мазкур қарор конституцияга тўлиқ мос эканлиги ва қонунлар ёки Туркия фуқаролари эркинлигини чекламаслигини билдирганди.\nЭслатиб ўтамиз, тўнтаришга уриниш оқибатида 208 киши ҳалок бўлди, 1 500 нафари турли тан жароҳатларини олди.\nТуркия фавқулодда ҳолат


Саҳобаи киромлардан бирини сўкиш ҳақоратлаш ҳукми (4-қисм) – oliymahad.uz\nСаҳобаи киромлардан бирини сўкиш ҳақоратлаш ҳукми (4-қисм)\n(розияллоҳу анҳум ажмаъин)\nРасул акрам соллаллоҳу алайҳи ва салламнинг асҳоби киромларини мазаммат қилиш, уларни сўкиш, ҳақоратлаш, улардан айб-нуқсонлар излаш ҳам гуноҳи азимлардан саналади. Балки, бирон нарса тўқиш, туҳмат, ғийбат каби ишлар, буларни гапириш эса кишининг мунофиқлиги бўлади. Қандай Расулини севаман деб туриб, бу Зотни ҳимоя қилган, унга эргашган ва Расулуллоҳни ўзлари севган кишиларни яхши кўрмаслик мумкин. Зеро, чин имон уларга бўлган муҳаббат билан бирга камол топади. Бунга кўплаб ҳадислар ва саҳобаларнинг амаллари далилдир.\nБу масалада вожиб бўлган амал шуки, мўмин ва мусулмон бўлган кишига имондан кейин Аллоҳ ва Унинг Расулига муҳаббат туради. Расули келтирган нарсаларга муҳаббат туради. Амру вожибларини қоим-мақол қилган зотларга муҳаббат туради. Унинг бошлаган ҳидоятига маҳкам ёпишганларга муҳаббат, суннатларига амал қилганларга муҳаббат туради. Расули акрам соллаллоҳу алайҳи ва салламнинг оила аъзолари, завжаи мутоҳҳаралари, асҳоби киромлари, фарзандалари ва ходимларини, қулларини севиш имонни камолга етказувчи омиллардан ҳисобланади. Улар яхши кўрган зотларни яхши кўриш ва ёмон кўрганларни ёмон кўриш, дўстларини дўст ва душманларини душман тутиш чин имнга белги ҳисобланади. Зотан, мусаффо имоннинг асосини Аллоҳ учун дўст тутиш ва Аллоҳ учун душман тутиш ташкил этади.\nАйюб Сихтиёний розияллоҳу анҳу айтдилар: “Ким ҳазрат Абу Бакр розияллоҳу анҳуни севар экан, у диннинг минорасини барпо этибди (Диннинг шамчироғини ёқибди). Ким ҳазрат Умар розияллоҳу анҳу севар экан, у ўз йўлини кенг билиб олибди. Ким ҳазрат Усмон розияллоҳу анҳу севар экан, у Аллоҳнинг нури билан ўзини ёритибди. Ким ҳазрат Али каррамаллоҳу важҳаҳуни севар экан, у “ал-ъурватул вусқо” – мустаҳкам арқонни яъни, Ислом маҳкам тутибди. Ким Расулуллоҳ соллаллоҳу алайҳи ва салламнинг дўстлари – саҳобалари ҳақида яхшиликни гапирса, ҳақиқатда у мунофиқлик иллатларидан омон бўлибди.\n1007100cookie-checkСаҳобаи киромлардан бирини сўкиш ҳақоратлаш ҳукми (4-қисм)no\nОлдингиТошкент ислом институтида “Миллий-маънавий қадриятлар” мавзусида суҳбат бўлиб ўтдиКейингиҲанафий мазҳабининг пайдо бўлиши тарихи


Ҳадисни инкор қилувчиларнинг даъволари ва уларга раддиялар (7-фасл) – oliymahad.uz\nҲадисни инкор қилувчиларнинг даъволари ва уларга раддиялар (7-фасл)\nАллоҳ таоло Қуръон каримни сақлашга кафил бўлганини хабарини бериб марҳамат қилади:\n“Албатта, Зикрни Биз нозил қилдик ва, албатта, биз муҳофаза қилурмиз” (Ҳижр 9-оят).\nОятда суннат ва ҳадисни сақлаши ҳақида гап йўқ. Агар суннат ва ҳадис ҳам далил ва Қуръонга ўхшаб ҳужжат бўлганида Аллоҳ таоло суннат ва ҳадисни ҳам сақлашга кафил бўлар эди”.\nИккинчи даъво жавоб.\nАллоҳ таоло оятда “Зикр”ни сақлашга кафил бўлди. “Зикр” фақатгина Қуръон каримга чекланмайди. Балки ундан мақсад Аллоҳ таолонинг шариати ва Расули орқали юборган дини ҳисобланади. Яъни “Зикр” сўзи умумий маънода келгани учун Қуръони карим ҳамда суннат ва ҳадис бўлиши мумкин. Бунга Аллоҳ таолонинг сўзи ҳам далил бўлади:\n“Агар билмайдиган бўлсангиз Зикр аҳлидан сўранглар” (Наҳл 43-оят). “Зикр аҳли” деганда Аллоҳ таолонинг динини ва шариатини биладиганлар назарда тутилган.\nШубҳасиз, Аллоҳ таоло Ўз Китобини сақлагани каби Расулининг суннатини ҳам сақлади. Бунга ҳадисларни ёдлаш, инсонлар ҳадисни бир-биридан нақл қилиши, дарслар қилиш ва ҳадисларни саҳиҳини заифидан ажратиш сабаб бўлди. Уламолар бу йўлда бутун умрларини ўтказиб кўп қийинчилик ва машаққатга дучор бўлдилар. Шу сабабли Расулулуллоҳ соллаллоҳу алайҳи васалламнинг суннатларидан бирон нарса қолиб кетмади ҳамда асосий манба бўлиб келмоқда.\nУламолар айтишади: “Суннат барча олимларда бор. Айримларда кўп, айримларда кам шаклда бор. Агар ҳаммаларининг илми тўпланса ҳамма суннат ҳам жамланади. Агар улар ҳар тарафга кетса суннатдан баъзиси кетади. Шу билан баъзи суннат кетса, бошқада бу суннат бўлади. Шунинг учун Расулулуллоҳ соллаллоҳу алайҳи васалламнинг суннатларидан бирон нарса йўқ бўлиб кетмаган, деб қатиъй айта оламиз. Расулулуллоҳ соллаллоҳу алайҳи васалламнинг қилган ишлари ёки айтган гапларининг барчаси китобларда жамланган. Ҳадисларни етиб келиш йўллари турлича ва саҳиҳлик даражасида қарама-қарши бўлса ҳам барча ҳадислар тўпланган”.\nИбн Ҳазм айтдилар: “Луғатшунос олимлар ва шариат илмида етук бўлган олимлар “нозил қилинган зикр” деганда Аллоҳ таоло тарафидан нозил бўлган ҳар бир ваҳийни назарда тутишади. Аллоҳ таоло барча ваҳийни сақлаши аниқ. Аллоҳ таоло сақлашга кафил бўлса ундан бирон бир нарса ҳеч қачон йўқ бўлиб кетмайди. Ҳамда ботил бўлиши мумкин эмас. Ҳатто ҳарфлари ҳам абадий сақланади”.\nСўнгра ибн Ҳазм Қуръони карим оятидаги “Зикр” дан мақсад фақатгина Қуръони карим деб ўйлаганларга раддия билдириб айтадилар: “Оятдаги “Зикр”ни Қуръони каримга хослаш далили йўқ ёлғон даъво ҳисобланади. “Зикр” сўзидан мақсад Қуръони карим ва оятларни баён қилувчи ҳадисдан иборат. Қуръон карим ҳам, ҳадис шарифни ҳам Аллоҳ нозил қилган. Бу ҳақда Аллоҳ айтди:\n“…Ва сенга одамларга нозил қилинган нарсани ўзларига баён қилиб беришинг учун Зикрни нозил қилдик, шоядки тафаккур қилсалар” (Наҳл 44-оят).\nҲақиқатдан ҳам, Расулулуллоҳ соллаллоҳу алайҳи васаллам Қуръон каримни баён қилиб беришга буюрилганлар. Аллоҳ таоло Қуръони каримда сўзи мужмал бўлган, яъни, биз нима назарда тутилганини билмайдиган кўп оятлар нозил қилди. Лекин бу мужмал сўзларни Набий соллаллоҳу алайҳи васаллам баён қилиб берганлар. Агар Расулулуллоҳ соллаллоҳу алайҳи васаллам оятлардаги мужмал сўзларни баён қилиб берган ҳадислари сақланиб қолмаганда нима бўлар эди? Унда ибодатлар қачон мукаммал ва қачон ботил бўлиши ҳақидаги маълумот бўлмас эди. Бундай вазият Қурьон карим матнидан фойда олишни йўққа чиқаради. Бандаларга фарз бўлган кўп амаллар ҳам йўққа чиқади. Аллоҳ таоло ирода қилган ҳақиқий маъноларнинг тўғрисини билмай қолар эдик.\n1106300cookie-checkҲадисни инкор қилувчиларнинг даъволари ва уларга раддиялар (7-фасл)no\nОлдингиКелинга ёпилган эшик, қизга очилмасин!КейингиҚандай тақинчоқлардан фойдаланиш мумкин?


08:05 / 30.06.2017\nЎзбекистон ва Тожикистон ички ишлар вазирлари – генерал-майор Абдусалом Азизов ва милиция генерал-лейтенанти Рамазон Раҳимзода МДҲ мамлакатлари Ички ишлар вазирлари кенгаши йиғилиши доирасида учрашдилар. Бу ҳақда Kommersant.uz Тожикистон ИИВ матбуот хизматига асосан хабар берди.\nУчрашув давомида томонлар трансмиллий уюшган жиноятчиликка, терроризм, экстремизм, гиёҳванд моддаларининг ноқонуний айланишига қарши кураш соҳасидаги икки томонлама ҳамкорликни мустаҳкамлаш масалалари юзасидан фикр алмашдилар.\nОхирги марта Ўзбекистон ҳуқуқни муҳофаза қилиш идораси раҳбари Тожикистонга 19 йил олдин келганди: ўша пайтдаги ички ишлар вазири Зокиржон Алматов Душанбега ташриф буюрганди, деб ёдга олади Asia-Plus.\nДушанбеда МДҲга аъзо давлатлар Ички ишлар вазирлари кенгашининг навбатдаги йиғилиши ўтказилди. Вазирлар жиноятчиликка қарши кураш бўйича давлатлараро дастурларнинг амалга ошишини, 2019–2023 йилларда жиноятга қарши курашга оид давлатлараро қўшма дастурлар лойиҳасини, шунингдек, оммавий тадбирлар вақтида жамоат тартибини ва фуқаролар хавфсизлигини таъминлаш юзасидан МДҲ Ички ишлар вазирлари кенгаши аввалда қабул қилган қарорлар ижросини муҳокама қилдилар.


Байден АҚШ президенти сайловида ғалаба қозонганини эълон қилди - 08.11.2020, Sputnik Ўзбекистон\nДональд Трамп мағлубиятни тан олмаслигини маълум қилди. Унинг фикрига кўра, сайловлардаги овозларни ҳисоблаш ўз якунига етди деб ҳисоблаш мумкин эмас. 08.11.2020, Sputnik Ўзбекистон\n10:26 08.11.2020 (янгиланди: 16:11 08.11.2020)\n© AFP 2018 / JIM WATSONДжо Байден\nТОШКЕНТ, 8 ноя — Sputnik. АҚШ Демократик партиясидан президентликка номзод Жозеф Байден АҚШ президенти сайловида ғалаба қозонганини маълум қилди.\n“Америка, мени бу мамлакатга раҳбарлик қилиш учун сайлашгани мен учун шараф. Олдинда оғир вазифа турибди, аммо мен учун овоз берган-бермаганлигидан қатъи назар барча америкаликлар учун президент бўламан”, - дея ёзди у Twitterʼдаги саҳифасида.\nCNN, NBC, Fox News ва Associated Press (AP) прогнозларига кўра, Байден амалдаги президент Дональд Трамп устидан ғалаба қозониш учун талаб қилинадиган сайловчилар ҳайъатининг (Electoral College) 270 та овозига эга бўлган.\nЎз навбатида, хорижий сиёсатчилар ва давлат раҳбарлари Жо Байденга сайловда ғалаба қозонгани муносабати билан табрик йўллашни бошлаб юборишган. Канада бош вазири Жастин Трюдо, Германия канцлери Ангела Меркель, Франция президенти Эммануэль Макрон, Буюк Британия бош вазири Борис Жонсон, НАТО бош котиби Йенс Столтенберг шулар жумласидан.


Қозоғистон Парламенти АҚШ билан авиаалоқа тўғрисидаги ҳужжатни кўриб чиқади\nNUR-SULTAN. Kazinform - Қозоғистон Парламенти Мажилиси «Қозоғистон Республикаси Ҳукумати ва Америка Қўшма Штатлари Ҳукумати ўртасида ҳаво алоқалари тўғрисидаги Битимни ратификация қилиш тўғрисида»ги қонун лойиҳасини кўриб чиқади. Бу ҳақда палатанинг ялпи мажлисида маълум қилинди, деб хабар беради Kazinform мухбири.\nҚозоғистонда ҳайдовчилик гувоҳномасини олиб юрмаганлар жарима тўламайди\nNUR-SULTAN. Kazinform – Парламент ялпи мажлисида «Қозоғистон Республикасининг айрим қонун ҳужжатларига йўл ҳаракати масалалари бўйича ўзгартиш ва қўшимчалар киритиш тўғрисида»ги қонун лойиҳасини биринчи ўқишда маъқуллади, деб хабар беради Kazinform мухбири.\nҚозоғистонда ҳайдовчилик гувоҳномасини олиб юриш мажбурияти бекор қилинади\nNUR-SULTAN. Kazinform – ҚР Парламенти Мажилисида «Қозоғистон Республикасининг айрим қонун ҳужжатларига йўл ҳаракати масалалари бўйича ўзгартиш ва қўшимчалар киритиш тўғрисида»ги Қонун лойиҳаси қабул қилинди, деб хабар қилмоқда Kazinform мухбири.


“Жарқўрғонни милиция босди”\nдейди Сурхондарё вилоятининг Жарқўрғон туманидан қўнғироқ қилган Ўрол ака. Суҳбатдошга кўра, пенсионер кампирнинг ваҳшийларча ўлдириб кетилиши ортидан туманда жиноятчиликка қарши кураш авж олди:\n- Жарқўрғонда 28 феврал куни битта пенсионер момойни ўлдириб кетишган уйида. 70га яқинлашиб қолган момойда. Уйида ўлдириб кетганда.\nОзодлик: Қандай ўлдиришган?\n- Уйида кечаси келиб бўғиб пулини олганми, ўлдириб кетишганда. Битта қизи Москвада, битта қизи Душанбеда яшар экан. Интернетга чиққандан кейин бу нарса Каримовга етиб келган. Каримовга етгандан кейин Каримов бутун Ички ишлар вазирлигини кўтарган. Бизнинг Жарқўрғонда қаттиқ текширув кетаяпти шунинг орқасидан. Ўзбекистонда хотинларни ўзбеклар ўлдираяпти деган ëмон хабар бўлган бўлса керакда. Ҳозир туманимизда вилоят прокурори иштирокида учрашув бўлди шу масала бўйича. Мен маҳалла фаоли сифатида шунда қатнашдим. Тугаганига бир соат бўлди. Вилоят прокурори милиция, прокурорларни жуда қаттиқ сўраб мажлис ўтказди. Жарқўрғон тумани жиноятчилик бўйича вилоятда биринчи ўринда экан.\nОзодлик: Мана ўзингиз шу туманда яшар экансиз. Ўзингиз шу ҳисоботга қандай қарайсиз. Жиноятчилик кўпайганми?\n- Ҳақиқатан ҳам кўпайганда. Мана шу момони ўлдириб кетган жойда 2009 йил жуда катта жиноят бўлган эди. Ҳарбий киши бизнинг хотинларга келган. Кейин бундан катта миқдорда пул талаб қилишган. Эртасига келиб тўрт-беш кишини сўйиб кетган. 2009 йилда бўлган эди. Лекин бу нарсалар кўтарилмай қолдида. Президентга ҳам етмаган. Ҳаммасини ëпди-ëпди қилиб юрган. Охири мана шу момони ўлдириб кетгандан кейин чопа чоп, ҳамма ëқ милиция, кўчага чиқа олмайсиз, дейди Сурхондарё вилоятининг Жарқўрғон туманидан қўнғироқ қилган Ўрол ака.\n“Ичкликнинг оқибати ўлим бўлди”\nдейди Жиззах вилоятидан қўнғироқ қилган Одилжон. Суҳбатдошга кўра, ичкилик оқибатида 26 ёшли йигитнинг умри хазон бўлди:\n- Жиззахнинг Зарбдор туманида 23 феврал куни Илҳом деган 1985 йил бола ўлдириб кетилганда. Ўша бола 7 март куни топилган. Тергов давом этаяпти ҳали. Терговда охирги марта ким билан гаплашган, ким билан учрашган, гувоҳлар ҳаммаси сўроқ қилинаяпти. Илҳом деган ўлган бола чойхонада ўтирган. Чойхонада дўстлари билан ичиб ўтирган. Ўша ерда жанжал чиққан. Жанжалдан кейин тарқаб кетган ҳаммаси ҳар томонга қараб. Бу бола Зарбдор деҳқон бозорига кирган. Ўша бозорга киргандан кейин ҳеч ким кўрмаган. Менинг дадамнинг поччасининг укаси бўлади. Жуда ҳам ювош бола эди лекин. Ўша ичкиликнинг оқибатидан келиб чиққанда бу нарса, дейди жиззахлик суҳбатдошимиз Одилжон.\n“Фоҳишаликка одамлар эмас, тузум айбдор”\nдейди Иркутск шаҳридаги меҳнат муҳожири тошкентлик Саидазим.\n- Ўзбекистон аëлларининг кўпи фоҳиша бўлиб кетаяпти дейишаяптию, лекин бу нарсага мисол учун битта одамларнинг ўзи эмас, инсонларни диндан узоқлаштираëтган система ҳам сабабчи бўлаяпти. Улар аëлларнинг фоҳишалигини тўхтатамиз деб ҳаракат қилгани билан инсонларнинг диндан узоқлашгани ҳолатида фоҳишаликни тўхтатиш жўуда ҳам қийин. Минг овора бўлгани билан, қийналгани билан инсонлар Худодан қўрқмаса, ибодат қилмаса, фоҳишалар кўпаяверади. Бу нарсани телевизордан чиқиб гапиргани, қўл қўйдириб, бошқа бало баттар қилиб уларга қарши бир иш қилганининг фойдаси йўқ демоқчи эдим. Кейин кўп инсонлар чиқиб нолияпти Ўзбекистон ҳақида. Тўғри бизларда осон эмас қийин. Лекин ўзимизнинг ўзбекларнинг ҳолати тузалмагунча, Худо ҳам Қуръонда айтаяптики, “ўзингларни тузатмасанглар, сизларга яхши ҳоким юбормайман” деяпти. Бозордаги ўғирликлар, инсонларнинг бир-бирини алдаши, бир-бирини сўкиши, яна бошқа шунга ўхшаган ифлосликларни йўқотмагунча, бизларнинг ҳокимларимиз тузалмайди. Ҳеч қачон тузалмайди. Чунки Оллоҳ таоло Қуръонда шу нарсани айтган. Ҳадисда ҳам бор бу нарсалар, дейди Иркутскдан қўнғироқ қилган Саидазим.\n“Худога шукр, тожиклар билан иноқ яшаяпмиз”\nдейди Тожикистоннинг Колхозобод туманидан қўнғироқ қилган Мурод ака. Суҳбатдош шунингдек Мўътабар Тожибоеванинг “Жасоратли аёл” мукофотидан воз кечганидан хафа эканлигини айтади:\n- Мен Тожикистон Колхозободданман. Мўътабар опа тўғрисида гапирмоқчиман. Мўътабар опани қўллайман. Раҳмат шу опага. Лекин унвондан кечганига хафа бўлдим мен ука. Шунчалик даражага етиб чиқиб энди унвондан кечиш бўлмайдида.\nОзодлик: Тожикистон жанубида яшаëтган ўзбеклар қандай яшаяпсизлар?\n- Ўзбеклар яхши, Худога шукур. Тожик, ўзбек деган гап йўқ. Ҳар ким ўзининг қилган ишини қилади. Сен тожик, сен ўзбек ëки бирор камситиш деган ўрин йўқ.\nОзодлик: Ўзбек мактаблари ишлаяптими?\n- Ишонмасангизлар, келиб кўринглар, ўзбек мактаблари олий даражада ишлаяпти. Ишонмасангизлар, келиб кўрингизлар. Ҳар ким ўзининг аравасини юритиб бизнеслик қилади. Россияга бориб ишлаб, колхозга чиқиб ишлаб пул топиб ëтибмиз, дейди тожикистонлик Мурод ака.


Россияда "миналаштирилган" бинолардан 100 мингга яқин киши кўчирилди\n11:16 / 20.09.2017\n19 сентябрь куни Россиянинг 14 та шаҳри, шу жумладан Москвада ҳам 100 мингга яқин одам ўзлари бўлиб турган бинолардан кўчирилди. Бунга номаълум ғаразгўй кимсаларнинг "миналаштирилгани" ҳақидаги ёлғон хабарлари сабаб бўлди, деб хабар қилмоқда РИА Новости.\n"152 та бино ва иншоотда текширув ишлари ўтказиш мақсадида одамлар кўчирилди. Умумий ҳисобда қарийб 100 минг киши кўчирилди", — деган агентлик суҳбатдоши.\nСавдо ва ижтимоий иншоотларда портловчи қурилмалар жойлаштирилгани хусусидаги навбатдаги аноним қўнғироқлар тўлқини 19 сентябрь куни Россиянинг қатор шаҳарларида тарқалди. Жумладан, Москва, Салехард, Ростов, Волгоград, Екатеринбург, Астрахань ва Воронеж шаҳарларида ҳам шундай қўнғироқлар бўлган.\nБу каби аноним қўнғироқлар бир ҳафтадан буён Россия бўйлаб давом этмоқда. Ҳуқуқни муҳофаза қилувчи идоралар олиб борган амалий чоралар натижасида таҳдидлар тасдиқланмади. Бир ҳафта давомида жами бўлиб 200 мингдан ортиқ инсон кўчирилган.\nРоссия мина аноним қўнғироқ